open-index/open-wikipedia-markdown huggingface dataset:
ഇന്ത്യൻ ഫാർമക്കോപ്പിയ കമ്മീഷൻ

**ഇന്ത്യൻ ഫാർമക്കോപ്പിയ കമ്മീഷൻ (IPC),** ആരോഗ്യ കുടുംബക്ഷേമ മന്ത്രാലയത്തിന്റെ ഒരു സ്വയംഭരണ സ്ഥാപനമാണ്. ഇത് ഇന്ത്യയിൽ നിർമ്മിക്കുകയും വിൽക്കുകയും ഉപയോഗിക്കുകയും ചെയ്യുന്ന എല്ലാ മരുന്നുകൾക്കും മാനദണ്ഡങ്ങൾ നിശ്ചയിക്കുന്നു. ഇന്ത്യൻ ഫാർമക്കോപ്പിയ (IP) എന്ന തലക്കെട്ടിലാണ് മാനദണ്ഡങ്ങളുടെ കൂട്ടം പ്രസിദ്ധീകരിക്കുന്നത്. ഇത് ബ്രിട്ടീഷ് ഫാർമക്കോപ്പിയയെ മാതൃകയാക്കി ചരിത്രപരമായി പിന്തുടരുന്നു.  2010 ഡിസംബർ 1 മുതൽ പ്രാബല്യത്തിൽ വരുന്ന മാനദണ്ഡങ്ങൾ, ഇന്ത്യൻ ഫാർമക്കോപ്പിയ 2010 (IP 2010) ആണ്. ഇന്ത്യാ ഗവൺമെന്റിന്റെ ആരോഗ്യ കുടുംബക്ഷേമ മന്ത്രാലയം സെക്രട്ടറിയാണ് ഫാർമക്കോപ്പിയ 2018 പുറത്തിറക്കിയത്.https://www.mondaq.com/india/food-and-drugs-law/671182/indian-pharmacopoeia-commission-ipc-releases-eighth-edition-of-indian-pharmacopoeia-ip ഇന്ത്യയിൽ നിർമ്മിക്കുന്ന മരുന്നുകൾക്ക് നിർബന്ധിത ഉടമസ്ഥതയില്ലാത്ത മരുന്നിന്റെ പേര് I.P എന്ന പ്രത്യയം ഉപയോഗിച്ച് ലേബൽ ചെയ്യണം. ഇത് ബി.പി. ബ്രിട്ടീഷ് ഫാർമക്കോപ്പിയയുടെയും, യു.എസ്.പി. യുണൈറ്റഡ് സ്റ്റേറ്റ്സ് ഫാർമക്കോപ്പിയയുടെയും സമാനമാണ്.

1940-ലെ ഇന്ത്യൻ ഡ്രഗ്സ് ആൻഡ് കോസ്മെറ്റിക്സ് ആക്ട് പ്രകാരമാണ് ഐപിസി രൂപീകരിച്ചത്. 1956-ൽ ഇന്ത്യാ ഗവൺമെന്റിന്റെ എക്സിക്യൂട്ടീവ് ഉത്തരവുകൾ പ്രകാരം സ്ഥാപിതമായി.

## ഫാർമക്കോപ്പിയ - പ്രസിദ്ധീകരണത്തിന്റെ ചരിത്രം
1944-ൽ കേണൽ R. N. ചോപ്രയുടെ അധ്യക്ഷതയിൽ ആദ്യത്തെ ഫാർമക്കോപ്പിയ പ്രസിദ്ധീകരിക്കുന്നതിനുള്ള യഥാർത്ഥ പ്രക്രിയ ആരംഭിച്ചു. 1946-ൽ ഐ.പി. ലിസ്റ്റ് ആദ്യമായി പ്രസിദ്ധീകരിക്കുകയും അംഗീകാരത്തിനായി സമർപ്പിക്കുകയും ചെയ്തു. ശീർഷകങ്ങൾ പ്രസിദ്ധീകരണത്തിന്റെ അതാത് വർഷങ്ങളുമായി ബന്ധപ്പെട്ടിരിക്കുന്നു, ഉദാ. IP 1996.  

ഇനിപ്പറയുന്ന പട്ടിക ഇന്ത്യൻ ഫാർമക്കോപ്പിയയുടെ പ്രസിദ്ധീകരണ ചരിത്രം വിവരിക്കുന്നു.

## റഫറൻസുകൾ

വർഗ്ഗം:ഇന്ത്യയിലെ കമ്മീഷനുകൾ
ദേശീയ സഫായി കരംചാരിസ് കമ്മീഷൻ

**നാഷണൽ കമ്മീഷൻ ഫോർ സഫായി കരംചാരിസ് (NCSK),** നിലവിൽ ഇന്ത്യയിലെ സഫായി കരംചാരികളുടെ *(മാലിന്യ ശേഖരണക്കാർ)* അവസ്ഥകൾ അന്വേഷിക്കുകയും ഇന്ത്യാ ഗവൺമെന്റിന് ശുപാർശകൾ നൽകുകയും ചെയ്യുന്ന സ്ഥാപനമാണ്. നിലവിൽ ഒരു താൽക്കാലിക നോൺ-സ്റ്റാറ്റ്യൂട്ടറി ബോഡിയാണ്.

NCSK 1994 ഓഗസ്റ്റ് 12 ന് NCSK ACT, 1993 പ്രകാരം മൂന്ന് വർഷത്തേക്ക് ഒരു നിയമപരമായ ബോഡിയായി രൂപീകരിച്ചു. പ്രസക്തമായ നിയമം കാലഹരണപ്പെടുന്ന 2004 ഫെബ്രുവരി വരെ അത് തുടർന്നു.  1994 നും 2004 നും ഇടയിൽ ഇത് ഒരു നിയമപരമായ സ്ഥാപനമാണ്. 2004 മുതൽ, NCSK നിരവധി തവണ പുനരുജ്ജീവിപ്പിച്ചു, 2022 മാർച്ച് 31-ന് കാലഹരണപ്പെടേണ്ട അവസാന വിപുലീകരണം. https://konnivartha.com/2021/12/27/national-safai-karamcharis-commission-member/https://timeskerala.com/kerala/clean-workers-to-be-guaranteed-minimum-wage-safai/cid6121186.htm https://pib.gov.in/PressReleasePage.aspx?PRID=1790989

## പ്രവർത്തനങ്ങൾ
ഒരു സ്വയംഭരണ സ്ഥാപനമെന്ന നിലയിൽ സഫായി കരംചാരികൾക്കായി വിവിധ പദ്ധതികൾ നടപ്പിലാക്കുന്നത് NCSK പഠിക്കുകയും വിലയിരുത്തുകയും നിരീക്ഷിക്കുകയും ചെയ്യുന്നു. ഇത് അവരുടെ പരാതികൾക്ക് പരിഹാരവും നൽകുന്നു.

NCSK ഫംഗ്ഷനുകളിൽ ഉൾപ്പെടുന്നു;

* പദവിയിലും സൗകര്യങ്ങളിലുമുള്ള അസമത്വങ്ങൾ ഇല്ലാതാക്കുന്നതിനും, സഫായി കരംചാരികൾക്ക് അവസരങ്ങൾ പ്രോത്സാഹിപ്പിക്കുന്നതിനുമുള്ള പരിപാടികൾ കേന്ദ്ര സർക്കാരിന് ശുപാർശ ചെയ്യുന്നു.
* സഫായി കരംചാരികളുടെ സാമൂഹികവും സാമ്പത്തികവുമായ പുനരധിവാസത്തിനുള്ള പരിപാടികളും പദ്ധതികളും നടപ്പിലാക്കുന്നത് പഠിക്കുകയും വിലയിരുത്തുകയും ചെയ്യുന്നു.

* നിർദ്ദിഷ്‌ട പരാതികൾ അന്വേഷിക്കുകയും സ്വമേധയാ നോട്ടീസ് എടുക്കുകയും ചെയ്യുക :
** സഫായി കരംചാരികളുടെ ഏതെങ്കിലും ഗ്രൂപ്പിനെ സംബന്ധിച്ചുള്ള പ്രോഗ്രാമുകൾ അല്ലെങ്കിൽ സ്കീമുകൾ;
** സഫായി കരംചാരികളുടെ സാമൂഹികവും സാമ്പത്തികവുമായ ഉന്നമനത്തിനായുള്ള നടപടികളോടെ സഫായി കരംചാരികളുടെ ബുദ്ധിമുട്ടുകൾ ലഘൂകരിക്കാൻ ലക്ഷ്യമിട്ടുള്ള തീരുമാനങ്ങൾ, മാർഗ്ഗനിർദ്ദേശങ്ങൾ അല്ലെങ്കിൽ നിർദ്ദേശങ്ങൾ;
** സഫായി കരംചാരികൾക്ക് ബാധകമായ ഏതെങ്കിലും നിയമത്തിലെ വ്യവസ്ഥകൾ;
** ബന്ധപ്പെട്ട അധികാരികളുമായോ കേന്ദ്ര-സംസ്ഥാന സർക്കാരുകളുമായോ അത്തരം കാര്യങ്ങൾ ഏറ്റെടുക്കുക;
** കേന്ദ്ര-സംസ്ഥാന സർക്കാരുകൾക്ക് ആനുകാലിക റിപ്പോർട്ടുകൾ ഉണ്ടാക്കുക.

ഇതിന്റെ പ്രവർത്തനങ്ങളുടെ നിർവ്വഹണത്തിൽ, ഏതെങ്കിലും ഗവൺമെന്റിൽ നിന്നോ പ്രാദേശികമായോ മറ്റ് അധികാരികളിൽ നിന്നോ വിവരങ്ങൾ ആവശ്യപ്പെടാൻ NCSKക്ക് കഴിയും. മൻഹർ വാൽജിഭായ് സാലയാണ് ഇപ്പോഴത്തെ അധ്യക്ഷൻ.

## റഫറൻസുകൾ

വർഗ്ഗം:ഇന്ത്യയിലെ കമ്മീഷനുകൾ
സ്പ്രിംഗ്ഫീൽഡ്, മസാച്യുസെറ്റ്സ്

**സ്പ്രിംഗ്ഫീൽഡ്**, അമേരിക്കൻ ഐക്യനാടുകളിലെ കോമൺവെൽത്ത് ഓഫ് മസാച്ചുസെറ്റ്സിലെ ഒരു നഗരവും ഹാംപ്ഡൻ കൗണ്ടിയുടെ ആസ്ഥാനവുമാണ്. കണക്റ്റിക്കട്ട് നദിയുടെ കിഴക്കൻ തീരത്തായി, പടിഞ്ഞാറൻ വെസ്റ്റ്ഫീൽഡ് നദി, കിഴക്കൻ ചിക്കോപ്പി നദി, കിഴക്കൻ മിൽ നദി എന്നീ മൂന്നു നദികളുടെ സംഗമ സ്ഥാനത്തിന് സമീപത്തായാണ് സ്പ്രിംഗ്ഫീൽഡ് നഗരം സ്ഥിതിചെയ്യുന്നത്. 2020 ലെ സെൻസസ് പ്രകാരം, 155,929 ജനസംഖ്യയുള്ള ഈ നഗരം മസാച്യുസെറ്റ്സിലെ മൂന്നാമത്തെ വലിയ നഗരമെന്നതുപോലെ ബോസ്റ്റൺ, വോർസെസ്റ്റർ, പ്രൊവിഡൻസ് എന്നിവയ്ക്ക് ശേഷം ന്യൂ ഇംഗ്ലണ്ടിലെ ഏറ്റവും ജനസംഖ്യയുള്ള നാലാമത്തെ നഗരവും അമേരിക്കൻ ഐക്യനാടുകളിലെ വടക്കുകിഴക്കൻ മേഖലയിലെ ഏറ്റവും ജനസംഖ്യയുള്ള 12-ാമത്തെ നഗരവുമാണ്. മസാച്യുസെറ്റ്‌സിലെ (മറ്റൊന്ന് ഗ്രേറ്റർ ബോസ്റ്റൺ) രണ്ട് മെട്രോപൊളിറ്റൻ ഏരിയകളിൽ ഒന്നായ മെട്രോപൊളിറ്റൻ സ്പ്രിംഗ്ഫീൽഡിൽ 2020 ലെ കണക്കനുസരിച്ച് 699,162 ജനസംഖ്യയുണ്ടായിരുന്നു.

## അവലംബം

## കുറിപ്പുകൾ
നിമോണിക്‌സ്

“നിമോണിക്സ്” (Mnimonics ) - ഉത്ഭവം ഗ്രീസിൽ നിന്ന് . ഇത് മെമ്മറി ഉപകരണം എന്നും അറിയപ്പെടുന്നു.വിവരങ്ങൾ ഓർമയിൽ നിലനിർത്തുന്നതിനും  വീണ്ടെടുക്കുന്നതിനും  സഹായി ക്കുന്ന  ഒരു  പഠനപദ്ധതിയാണിത്. .കാര്യക്ഷമമായ വിവരസംഭരണവും വീണ്ടെടുക്കലും അനുവദിക്കുന്ന വിധത്തിൽ വിവരങ്ങൾ എൻകോഡ് ചെയ്യുന്നു . അവ വീണ്ടെടുക്കുന്നതിനുള്ള  സൂചനകളും  ഇമേജറി  പോലുള്ള വിപുലമായ  സങ്കേതങ്ങ ളും  നിമോണിക്സിൽ ഉപയോഗിക്കുന്നു.   ഇതിലൂടെ  വിവരങ്ങൾ  കൂടുതൽ ആക്സസ് ചെയ്യുന്നതിനും  അർത്ഥവത്തായ മറ്റൊന്നിലേക്ക്    ലിങ്ക്ചെയ്യുന്നതിനും   സഹായിക്കുന്നു,  ഇത്തരത്തിൽ വിവരങ്ങൾ   അനായാസം ഓർമ്മയിൽ  സൂക്ഷിക്കുന്നതിനും  വീണ്ടെടുക്കുന്നതിനും കഴിയുന്നു .   . ചെറുകഥകൾ, ചുരുക്കെഴുത്ത്, ഇനീഷ്യലുകൾ, അല്ലെങ്കിൽ അവിസ്മരണീയമായ ശൈലികൾ എന്നിവയുടെ രൂപത്തിലും ലിസ്റ്റിംഗുക ളായും  നിമോണിക്സിൽ ഉപയോഗിക്കാറുണ്ട്. നിമോണിക്സ്”   എന്ന വാക്ക് പുരാതന ഗ്രീക്ക് പദമായ   “നിമോനിക്കോസ്" എന്നതിൽ നിന്നാണ് ഉരുത്തിരിഞ്ഞത്, അതായത് "ഓർമ്മ" അല്ലെങ്കിൽ "ഓർമ്മയുമായി ബന്ധപ്പെട്ടത് എന്ന് സാരം.

വർഗ്ഗം:ഉപകരണങ്ങൾ
ദ ഹെഡ് ഓഫ് എ യങ് വുമൺ

ഫ്ലോറന്റൈൻ ചിത്രകാരൻ ലിയനാർഡോ ഡാ വിഞ്ചി കടലാസിൽ സിൽവർപോയിന്റിൽ വരച്ച ചിത്രമാണ് **ദ ഹെഡ് ഓഫ് എ യങ് വുമൺ**.ഈ ചിത്രം റോയൽ ലൈബ്രറി ഓഫ് ടൂറിനിൽ സൂക്ഷിച്ചിരിക്കുന്നു.
## അവലംബം

വർഗ്ഗം:സ്ത്രീകളുടെ ചിത്രങ്ങൾ
കാതറിൻ ബാച്ച്

**കാതറിൻ ബാച്ച്** (ജനനം: കാതറിൻ ബാച്ച്മാൻ; മാർച്ച് 1, 1954) ഒരു അമേരിക്കൻ നടിയാണ്. *ദ ഡ്യൂക്ക്സ് ഓഫ് ഹസാർഡ്* എന്ന ടെലിവിഷൻ പരമ്പരയിലെ ഡെയ്സി ഡ്യൂക്ക്, *ആഫ്രിക്കൻ സ്കൈസ്* എന്ന പരമ്പരയിലെ മാർഗോ ഡട്ടൺ എന്നീ വേഷങ്ങളിലൂടെയാണ് അവർ അറിയപ്പെടുന്നത്. 2012-ൽ, സിബിഎസ് സോപ്പ് ഓപ്പറയായ *ദി യംഗ് ആൻഡ് ദി റെസ്റ്റ്‌ലെസിൽ* അനിത ലോസൺ എന്ന കഥാപാത്രത്തെ അവർ അവതരിപ്പിച്ചു.

## മുൻകാലജീവിതം
ഒരു അക്യുപങ്‌ചറിസ്റ്റായ നോർമ ജീൻ കുസേറയുടെയും (മുമ്പ്, വെർഡുഗോ) ഒരു റാഞ്ചറായ ബെർണാഡ് പി. ബാച്ച്‌മാന്റെയും മകളായി ഒഹായോയിലെ ക്ലീവ്‌ലാൻഡിലാണ് കാതറിൻ ബാച്ച് ജനിച്ചത്. മാതാവ് മെക്സിക്കോയിൽ ജനിച്ച ഒരു ബേക്കറും അരിസോണയിലെ ബിസ്ബിയിൽ താമസമാക്കിയ അന്റോണിയോ എൽ വെർഡുഗോയുടെ മകളായിരുന്നപ്പോൾ പിതാവ് ജർമ്മൻ വംശനായിരുന്നു. കാതറിൻ ബാച്ച് വളർന്നത് ഒഹായോയിലെ വാറൻ നഗരത്തിലാണ്. വെർഡുഗോ കുടുംബത്തിൽ ജനിച്ച അവളുടെ മാതാവ്, കാലിഫോർണിയയിലെ ആദ്യകാല ഭൂവുടമകളിൽപ്പെട്ട ഒരു കുടുംബത്തിൽ നിന്നുള്ളവരാണെന്ന് അവകാശപ്പെട്ടിരുന്നു. ബാല്യകാലത്തിൽ കുറച്ചുകാലം തെക്കൻ ഡക്കോട്ടയിലെ ഒരു റാഞ്ചിൽ ചിലവഴിച്ച, അവർ തെക്കൻ ഡക്കോട്ടയിലെ ഫെയ്ത്തിൽ താമസിച്ചിരുന്ന മുത്തശ്ശിമാരെ സന്ദർശിക്കാറുണ്ടായിരുന്നു. 1970-ൽ തെക്കൻ  ഡക്കോട്ടയിലെ റാപ്പിഡ് സിറ്റിയിലെ സ്റ്റീവൻസ് ഹൈസ്കൂളിൽ നിന്ന് കാതറിൻ ബാച്ച് ബിരുദം നേടി. UCLAയിൽനിന്ന് ഒരു ഹ്രസ്വകാലം നാടകത്തിൽ പ്രാവീണ്യം നേടിയ അവർ അവിടെ സുഹൃത്തുക്കൾക്കും നാടക സംഘങ്ങൾക്കും വസ്ത്രങ്ങൾ തയ്യാറാക്കിയാണഅ തന്റെ വരുമാനം വർധിപ്പിച്ചത്.

## സ്വകാര്യ ജീവിതം
ബാച്ച് 1976-ൽ ഡേവിഡ് ഷായെ (ഏഞ്ചല ലാൻസ്ബറിയുടെ മുൻബന്ധത്തിലെ മകൻ) വിവാഹം കഴിച്ചു. 1981-ൽ ദമ്പതികൾ വേർപിരിഞ്ഞു. 1990 ഓഗസ്റ്റിൽ എൻറർടെയ്ൻമെൻറ് അഭിഭാഷകനായ പീറ്റർ ലോപ്പസിനെ വിവാഹം കഴിച്ചു. അവർക്ക് സോഫിയ, ലോറ, എന്നീ രണ്ട് പെൺമക്കളുണ്ടായിരുന്നു. 2010 ഏപ്രിൽ 30 ന്, 60 കാരനായ ലോപ്പസിനെ ആത്മഹത്യയെന്നു കരുതാവുന്ന തരത്തിൽ വെടിയേറ്റ് മരിച്ച നിലയിൽ കണ്ടെത്തിയിരുന്നു.

## സിനിമകൾ

## അവലംബം
മാഡിസൺ പെറ്റിസ്

**മാഡിസൺ മിഷേൽ പെറ്റിസ്** (ജനനം: ജൂലൈ 22, 1998) ഒരു അമേരിക്കൻ അഭിനേത്രിയാണ്. കോറി ഇൻ ദ ഹൗസ് എന്ന ഡിസ്നി ചാനൽ കോമഡി പരമ്പരയിലെ സോഫി മാർട്ടിനെസ്, 2007 ലെ ഗെയിം പ്ലാൻ എന്ന സിനിമയിലെ പെയ്റ്റൺ കെല്ലി, 2011 ലെ കനേഡിയൻ കോമഡി പരമ്പരയായ ലൈഫ് വിത്ത് ബോയ്‌സിലെ അല്ലി ബ്രൂക്സ് എന്നീ വേഷങ്ങളിലൂടെയാണ് അവർ അറിയപ്പെടുന്നത്.

## മുൻകാലജീവിതം
മാഡിസൺ പെറ്റിസ് 1998 ജൂലൈ 22 ന് ടെക്സസിലെ ആർലിംഗ്ടണിൽ സ്റ്റീവന്റെയും മിഷേൽ പെറ്റിസിന്റെയും മകളായി ജനിച്ചു. പിതാവ് ആഫ്രിക്കൻ അമേരിക്കക്കാരനും മാതാവ് ഇറ്റാലിയൻ, ഫ്രഞ്ച്, ഐറിഷ് വംശജയുമായിരുന്നു.

## അവലംബം
സാലി ഫീൽഡ്

**സാലി മാർഗരറ്റ് ഫീൽഡ്** (ജനനം: നവംബർ 6, 1946) ഒരു അമേരിക്കൻ നടിയാണ്. രണ്ട് അക്കാദമി അവാർഡുകൾ, മൂന്ന് പ്രൈംടൈം എമ്മി അവാർഡുകൾ, രണ്ട് ഗോൾഡൻ ഗ്ലോബ് പുരസ്കാരങ്ങൾ, ഒരു സ്‌ക്രീൻ ആക്ടേഴ്‌സ് ഗിൽഡ് അവാർഡ്, മികച്ച നടിക്കുള്ള കാൻസ് ഫിലിം ഫെസ്റ്റിവൽ അവാർഡ്, ടോണി അവാർഡിനും രണ്ട് ബ്രിട്ടീഷ് അക്കാദമി സിനിമകൾക്കുമുള്ള നാമനിർദ്ദേശങ്ങൾ എന്നിവയുൾപ്പെടെ നിരവധി അവാർഡുകളും നോമിനേഷനുകളും അവർക്ക് ലഭിച്ചിട്ടുണ്ട്. 

## മുൻകാലജീവിതം
മാർഗരറ്റ് ഫീൽഡിന്റെയും (മുമ്പ്, മോർലൻ; ഒരു നടി) റിച്ചാർഡ് ഡ്രൈഡൻ ഫീൽഡിന്റെയും മകളായി കാലിഫോർണിയയിലെ പാസഡെനയിലാണ് സാലി ഫീൽഡ് ജനിച്ചത്. പിതാവ് രണ്ടാം ലോകമഹായുദ്ധസമയത്ത് സൈന്യത്തിൽ സേവനമനുഷ്ഠിച്ചിരുന്നു. സഹോദരൻ ഭൗതികശാസ്ത്രജ്ഞനും സർവ്വകലാശാലാ അദ്ധ്യാപകനുമായിരുന്ന റിച്ചാർഡ് ഡി ഫീൽഡ് ആണ്. 1950-ൽ മാതാപിതാക്കളുടെ വിവാഹമോചനത്തെത്തുടർന്ന്, മാതാവ് അമ്മ നടനും സ്റ്റണ്ട്മാനുമായ ജോക്ക് മഹോനിയെ വിവാഹം കഴിച്ചു. കൗമാരപ്രായത്തിൽ, പോർട്ടോള മിഡിൽ സ്കൂളിലും വാൻ ന്യൂസിലെ ബർമിംഗ്ഹാം ഹൈസ്കൂളിലും പഠിച്ച ഫീൽഡ് ഫീൽഡ് അവിടെ ഒരു ചിയർ ലീഡറായിരുന്നു. അവരുടെ സഹപാഠികളിൽ ധനകാര്യവിദഗ്ദ്ധൻ മൈക്കൽ മിൽക്കൻ, നടി സിൻഡി വില്യംസ്, ടാലന്റ് ഏജന്റ് മൈക്കൽ ഓവിറ്റ്സ് എന്നിവരും ഉൾപ്പെടുന്നു.

## അവലംബം
വലിയവെളിച്ചം

കണ്ണൂർ ജില്ലയിലെ കൂത്തുപറമ്പിനടുത്ത ഒരു ഗ്രാമം.ജില്ലയിലെപ്രധാന വ്യവസായ വളർച്ചാ കേന്ദ്രമായ Kerala State Industrial Development Corporation(KSIDC) 250 ഓളം ഏക്കറിൽ ഇവിടെ പ്രവർത്തിക്കുന്നു.
ജോൺ വിൻഡാം

**ജോൺ വിൻഡാം പാർക്ക്‌സ് ലൂക്കാസ് ബെയ്‌നോൺ ഹാരിസ്** (; 10 ജൂലൈ 1903 - 11 മാർച്ച് 1969) ജോൺ വിൻഡാം എന്ന തൂലികാനാമത്തിൽ പ്രസിദ്ധീകരിക്കപ്പെട്ട കൃതികളിലൂടെ സാഹിത്യലോകത്ത് കൂടുതലായി അറിയപ്പെടുന്ന ഒരു ഇംഗ്ലീഷ് സയൻസ് ഫിക്ഷൻ എഴുത്തുകാരനായിരുന്നു. എന്നിരുന്നാലും അദ്ദേഹം ജോൺ ബെയ്നൺ, ലൂക്കാസ് പാർക്ക്സ് തുടങ്ങിയ തൂലികാനാമങ്ങളിലും രചനകൾ നടത്തിയിരുന്നു. 1962-ൽ സിനിമയാക്കപ്പെട്ട  *ദി ഡേ ഓഫ് ദി ട്രിഫിഡ്സ്* (1951), 1960-ലും പിന്നീട് 1995 ലും *വില്ലേജ് ഓഫ് ദ ഡാംഡ്* എന്ന പേരിൽ സിനിമയാക്കപ്പെട്ട  *ദി മിഡ്‌വിച്ച് കുക്കൂസ്* (1957) എന്നിവ അദ്ദേഹത്തിന്റെ ഏറ്റവും അറിയപ്പെടുന്ന കൃതികളാണ്. 2022-ൽ ഈ പുസ്തകം അതിന്റെ യഥാർത്ഥ തലക്കെട്ടായ *ദി മിഡ്‌വിച്ച് കുക്കൂസ്* എന്ന പേരിൽ സ്കൈ മാക്സ് ടെലിവിഷൻ ഏഴ് എപ്പിസോഡുകളുള്ള പരമ്പരയായി രൂപാന്തരപ്പെടുത്തി.

വാർവിക്ഷെയറിൽ ജനിച്ച വിൻഡാം കുട്ടിക്കാലത്തിന്റെ ഭൂരിഭാഗവും ഡെവണിലും ഹാംഷെയറിലുമായി സ്വകാര്യ വിദ്യാഭ്യാസമാണ് നടത്തിയത്. ഒരു നോവലും നിരവധി ചെറുകഥകളും പ്രസിദ്ധീകരിക്കുന്നതിന് മുമ്പ് അദ്ദേഹം നിരവധി ജോലികളിലേർപ്പെട്ടു. രണ്ടാം ലോകമഹായുദ്ധകാലത്തെ പ്രവർത്തനങ്ങൾ ദർശിച്ച് പിന്നീട് എഴുത്തിലേക്ക് മടങ്ങിയ അദ്ദേഹം, വളരെ വിജയകരമായ നിരവധി നോവലുകൾ പ്രസിദ്ധീകരിക്കുകയും അദ്ദേഹത്തെ പിന്തുടർന്ന മറ്റ് നിരവധി എഴുത്തുകാരെ സ്വാധീനിക്കുകയും ചെയ്തു. 20 വർഷത്തിലേറെയായി പരിചയമുണ്ടായിരുന്ന ഗ്രേസ് വിൽസണെ 1963-ൽ വിൻഡാം വിവാഹം കഴിച്ചു. കുടുംബവുമൊത്ത് ഹാംഷെയറിലെ പീറ്റേഴ്സ്ഫീൽഡിൽ താമസിച്ചിരുന്ന അദ്ദേഹം അവിടെവച്ച് 1969-ൽ അന്തരിച്ചു.

## അവലംബം
യംഗ് ഗേൾ ഇൻ എ പാർക്ക്

1888 നും 1893 നും ഇടയിൽ ഫ്രഞ്ച് ആർട്ടിസ്റ്റ് ബെർത്ത് മോറിസോട്ട് വരച്ച  ചിത്രമാണ് **യംഗ് ഗേൾ ഇൻ എ പാർക്ക്**. ഇതിന് 90 മുതൽ 81 സെന്റീമീറ്റർ വലിപ്പമുണ്ട്. ഈ ചിത്രം ടൂളൂസിലെ മ്യൂസി ഡെസ് അഗസ്റ്റിൻസിലാണ് സൂക്ഷിച്ചിരിക്കുന്നത്.

## ചരിത്രവും വിവരണവും
ഏതാണ്ട് ചതുരാകൃതിയിലുള്ള ഈ ക്യാൻവാസ് ജീൻ-മേരി എന്ന പെൺകുട്ടിയുടെ ഛായാചിത്രമാണ്. അവൾ കലാകാരന്റെ മകളായ ജൂലി മാനെറ്റിനായും പോസ് ചെയ്തു. 1888-ൽ മോറിസോട്ട് ഈ ചിത്രം ആരംഭിച്ചെങ്കിലും പെട്ടെന്ന് അത് ഉപേക്ഷിച്ചു. ചിത്രം പൂർത്തിയാക്കാൻ അവർ 1893 വരെ കാത്തിരുന്നു. അവർ മരിക്കുന്നതിന് രണ്ട് വർഷം മുമ്പ് ചിത്രം പൂർത്തിയാക്കി.1892-ൽ, അവരുടെ സ്വകാര്യ പ്രദർശന വേളയിൽ, ചിത്രം പൂർത്തിയാകാത്തതിനാൽ ഈ ചിത്രം പൊതുജനങ്ങളെ കാണിക്കാൻ കഴിഞ്ഞില്ല. യംഗ് ഗേൾ ലീനിംഗ് (1887), യംഗ് വുമൺ വിത്ത് എ ഹാറ്റ് (1888) എന്നിവയുൾപ്പെടെ ബെർത്ത് മോറിസോട്ടിന്റെ നിരവധി ചിത്രങ്ങളിൽ ഈ ചിത്രത്തിന്റെ മാതൃക കാണാം. 1888-ൽ ജീൻ-മേരി ഈ പെയിന്റിംഗിനായി പോസ് ചെയ്യാൻ തുടങ്ങി. എന്നാൽ 1893-ൽ, അഞ്ച് വർഷത്തെ ഇടവേളയ്ക്ക് ശേഷം മോറിസോട്ട് ഈ സൃഷ്ടിയുടെ നിർമ്മാണം പുനരാരംഭിച്ചപ്പോൾ, മോഡൽ ലഭ്യമായിരുന്നില്ല. ഒരു മോഡലിന്റെ അഭാവത്തിലും  കലാകാരൻ ചിത്രം തുടരാൻ തീരുമാനിച്ചു. പെൺകുട്ടിയുടെ മുഖത്തിന്റെ ഛായ തോന്നിക്കുന്നതിനാൽ മകളിൽ നിന്ന് പ്രചോദനം ഉൾക്കൊണ്ടു. ഈ തിരഞ്ഞെടുപ്പിലൂടെ, മോഡലിന്റെ ചിത്രപരമായ സാന്നിധ്യവും ശാരീരിക അഭാവവും തമ്മിലുള്ള ബന്ധത്തെക്കുറിച്ചുള്ള ചോദ്യം മോറിസോട്ട് ഉയർത്തുന്നു. ഏത് പോർട്രെയ്‌റ്റിലും കാണപ്പെടുന്ന ഒരു ചോദ്യമാണിത്.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
ബൂസൈദ് രാജകുടുംബം

ഒമാനിൽ ഭരണം നടത്തുന്ന രാജകുടുംബമാണ് ആൽ ബൂസൈദ് അഥവ ബൂസൈദ് കുടുംബം (). അൽസൈദ് രാജവശം എന്നും അറിയപ്പെടുന്നു.
സൽത്തനത്ത് ഓഫ് ഒമാൻ രൂപീകരിക്കുന്നതിന് മുൻപ് നിലനിന്ന ഒമാനി സാമ്രാജ്യം (1744 - 1856), സൽത്തനത്ത് ഓഫ് മസ്കത്ത് ആൻഡ് ഒമാൻ (1856 - 1970) എന്നിവയും, സൽത്തനത്ത് ഓഫ് സാൻസിബാർ (1856 - 1964) എന്ന ഭരണകൂടവും ബൂസൈദ് കുടുംബത്താൽ നയിക്കപ്പെട്ടവരായിരുന്നു. ഒമാനും കിഴക്കൻ ആഫ്രിക്കൻ പ്രദേശങ്ങളും ഭരിച്ച അഹ്‌മദ് ബിൻ സൈദ് അൽ ബുസൈദി ആണ് കുടുംബത്തിന്റെ ഭരണത്തിന് തുടക്കമിട്ടത്.    
## അവലംബം

വർഗ്ഗം:All articles with unsourced statements
റിയോ ഗ്രാൻഡെ

**റിയോ ഗ്രാൻഡെ** ( and ), മെക്സിക്കോയിൽ റിയോ ബ്രാവോ ഡെൽ നോർട്ടെ അഥവാ റിയോ ബ്രാവോ എന്നറിയപ്പെടുന്നതും തെക്കുപടിഞ്ഞാറൻ അമേരിക്കൻ ഐക്യനാടുകളിലേയും (കൊളറാഡോ നദിയോടൊപ്പം) വടക്കൻ മെക്സിക്കോയിലെയും പ്രധാന നദികളിൽ ഒന്നുമാണ്. റിയോ ഗ്രാൻഡെയുടെ ആകെ നീളം 1,896 മൈൽ (3,051 കിലോമീറ്റർ) ആണ്. ഈ നദി അമേരിക്കൻ ഐക്യനാടുകളിലെ തെക്ക്-മധ്യ കൊളറാഡോയിൽ നിന്ന് ഉത്ഭവിച്ച് മെക്സിക്കോ ഉൾക്കടലിലേക്ക് ഒഴുകുന്നു. റിയോ ഗ്രാൻഡെ നീർത്തടത്തിന് 182,200 ചതുരശ്ര മൈൽ (472,000 ചതുരശ്രകിലോമീറ്റര്) വിസ്തൃതിയുണ്ട്; എന്നിരുന്നാലും, റിയോ ഗ്രാൻഡെയുടെ വലിയ ഡ്രെയിനേജ് ബേസിനിനോട് ചേർന്നുള്ള എൻഡോർഹൈക് ബേസിനുകൾ മൊത്തം നീർത്തട മേഖലയെ ഏകദേശം 336,000 ചതുരശ്ര മൈൽ (870,000 ചതുരശ്ര കിലോമീറ്റർ) ആയി വർദ്ധിപ്പിക്കുന്നു. ഏഴ് യുഎസ്, മെക്സിക്കൻ സംസ്ഥാനങ്ങൾക്ക് ഒരു സുപ്രധാന ജലസ്രോതസ്സായ റിയോ ഗ്രാൻഡെയുടെ ഫലഭൂയിഷ്ഠമായ താഴ്‌വരയും പോഷകനദികളും പ്രാഥമികമായി വരണ്ടതും അർദ്ധ വരണ്ടതുമായ പ്രദേശങ്ങളിലൂടെ ഒഴുകുന്നു.

## അവലംബം
ഡയാഫൈസിസ്

നീണ്ട അസ്ഥിയുടെ പ്രധാന അല്ലെങ്കിൽ മധ്യഭാഗം (ഷാഫ്റ്റ്) ആണ് **ഡയാഫൈസിസ്**. ഇത് കോർട്ടിക്കൽ ബോൺ കൊണ്ട് നിർമ്മിച്ചതാണ്. സാധാരണയായി ഇതിൽ മജ്ജയും അഡിപ്പോസ് ടിഷ്യുവും (കൊഴുപ്പ്) അടങ്ങിയിരിക്കുന്നു.

ചുവപ്പ് അല്ലെങ്കിൽ മഞ്ഞ മജ്ജ അടങ്ങുന്ന സെണ്ട്രൽ മാരോ കാവിറ്റിയെ ചുറ്റുന്ന ഒതുക്കമുള്ള അസ്ഥികൾ അടങ്ങിയ മധ്യ ട്യൂബുലാർ ഭാഗമാണിത്. ഡയാഫൈസിസിൽ, പ്രാഥമിക ഓസിഫിക്കേഷൻ സംഭവിക്കുന്നു.

ഈവിംഗ് സാർക്കോമ സാധാരണയായി ഡയാഫൈസിസിൽ സംഭവിക്കുന്നു.

## അധിക ചിത്രങ്ങൾ

Illu long bone.jpg|
പ്രമാണം:EpiMetaDiaphyse.jpg|നീണ്ട അസ്ഥി


## ഇതും കാണുക

* എപ്പിഫൈസിസ്
* മെറ്റാഫൈസിസ്

## റഫറൻസുകൾ

വർഗ്ഗം:അസ്ഥികൂട വ്യവസ്ഥ
മെറ്റാഫൈസിസ്

നീണ്ട അസ്ഥിയുടെ എപ്പിഫൈസിസിനും ഡയാഫൈസിസിനും ഇടയിലുള്ള കഴുത്തിന്റെ ഭാഗമാണ് **മെറ്റാഫൈസിസ്** എന്ന് അറിയപ്പെടുന്നത്. കുട്ടിക്കാലത്ത് വളരുന്ന, അസ്ഥിയുടെ ഭാഗമായ ഗ്രോത്ത് പ്ലേറ്റ് ഇതിൽ അടങ്ങിയിരിക്കുന്നു, അത് വളരുമ്പോൾ അത് ഡയാഫൈസിസിനും എപ്പിഫൈസിസിനും സമീപം ഓസിഫൈ ചെയ്യുന്നു. മെറ്റാഫൈസിസിൽ മെസെൻകൈമൽ സ്റ്റെം സെല്ലുകൾ ഉൾപ്പെടെയുള്ള വൈവിധ്യമാർന്ന കോശങ്ങൾ അടങ്ങിയിരിക്കുന്നു, ഇത് എല്ലുകളുടെയും കൊഴുപ്പിന്റെയും കോശങ്ങൾക്കും അതുപോലെ തന്നെ വിവിധതരം രക്തകോശങ്ങൾക്കും ഓസ്റ്റിയോക്ലാസ്റ്റുകൾ എന്നറിയപ്പെടുന്ന അസ്ഥി നശിപ്പിക്കുന്ന കോശങ്ങൾക്കും കാരണമാകുന്ന ഹെമറ്റോപോയിറ്റിക് സ്റ്റെം സെല്ലുകൾക്കും കാരണമാകുന്നു. അങ്ങനെ മെറ്റാഫൈസിസിൽ ട്രാബെക്യുലാർ (സ്പോഞ്ചി) അസ്ഥി, രക്തക്കുഴലുകൾ, അതുപോലെ മാരോ അഡിപ്പോസ് ടിഷ്യു (MAT) എന്നിവയുൾപ്പെടെയുള്ള ഉയർന്ന ഉപാപചയ കോശങ്ങൾ അടങ്ങിയിരിക്കുന്നു.

ടിഷ്യു ഉള്ളടക്കത്തെ അടിസ്ഥാനമാക്കി ശരീരഘടനാപരമായി മെറ്റാഫൈസിസിനെ ഒരു കാർട്ടീജീനസ് (തരുണാസ്ഥി) ഘടകം (എപ്പിഫൈസൽ പ്ലേറ്റ്), ഒരു അസ്ഥി ഘടകം (മെറ്റാഫൈസിസ്), ചുറ്റുമുള്ള ഒരു നാരുകളുള്ള ഘടകം എന്നിങ്ങനെ മൂന്ന് ഘടകങ്ങളായി വിഭജിക്കാം. 

കുട്ടിക്കാലത്ത്, ഗ്രോത്ത് പ്ലേറ്റുമായി അസ്ഥിയെ വളരാൻ സഹായിക്കുന്ന തരുണാസ്ഥി ബന്ധിപ്പിക്കുന്നു; പ്രായപൂർത്തിയാകുമ്പോൾ (18 മുതൽ 25 വയസ്സ് വരെ), ഗ്രോത്ത് പ്ലേറ്റ് ഘടകങ്ങൾ മൊത്തത്തിൽ വളരുന്നത് നിർത്തുകയും പൂർണ്ണമായും ഉറച്ച അസ്ഥിയായി മാറുകയും ചെയ്യുന്നു. പ്രായപൂർത്തിയായവരിൽ, ഭാരം വഹിക്കുന്ന അസ്ഥി പ്രതലത്തിൽ നിന്ന് ഡയാഫൈസിസിലേക്ക് ഭാരം കൈമാറാൻ മെറ്റാഫൈസിസ് പ്രവർത്തിക്കുന്നു. 

## ക്ലിനിക്കൽ പ്രാധാന്യം
[കണ്ണി=//upload.wikimedia.org/wikipedia/commons/thumb/9/97/Lead_PoisoningRadio.jpg/220px-Lead_PoisoningRadio.jpg|ലഘുചിത്രം| മനുഷ്യരിൽ [ഈയം വിഷബാധ|ലെഡ് വിഷബാധയുടെ സ്വഭാവം കണ്ടെത്തുന്ന ഒരു എക്സ്-റേ-ഡെൻസ് മെറ്റാഫൈസൽ ലൈനുകൾ കാണാം.]]
സമൃദ്ധമായ രക്ത വിതരണവും രക്തക്കുഴലുകളുടെ സ്റ്റാസിസും കാരണം, കുട്ടികളിലെ നീണ്ട അസ്ഥികളുടെ മെറ്റാഫൈസുകളിൽ ഓസ്റ്റിയോമെയിലൈറ്റിസ് ഹെമറ്റോജെനസ് വ്യാപനത്തിന് സാധ്യതയുണ്ട്.

ഓസ്റ്റിയോസാർകോമ, കോണ്ട്രോസർകോമ, ഫൈബ്രോസാർകോമ, ഓസ്റ്റിയോബ്ലാസ്റ്റോമ, എൻകോൻഡ്രോമ, ഫൈബറസ് ഡിസ്പ്ലാസിയ, സിമ്പിൾ ബോൺ സിസ്റ്റ്, അനൂറിസ്മൽ ബോൺ സിസ്റ്റ്, നോൺ-ഓസിഫൈയിംഗ് ഓസ്റ്റിയോമോയിഡ്, ഓസ്റ്റിയോയിഡ് ഓസ്റ്റോമ എന്നിവ മെറ്റാഫൈസൽ ട്യൂമറുകളിൽ ഉൾപ്പെടുന്നു.

ഡോക്ടർമാർ അന്വേഷിക്കുന്ന റിക്കറ്റിന്റെ ക്ലിനിക്കൽ ലക്ഷണങ്ങളിൽ ഒന്ന് എക്‌സ്-റേയിൽ കാണുന്ന മെറ്റാഫൈസുകളിലെ കപ്പിംഗും ഫ്രൈയിംഗും ആണ് .

## ഇതും കാണുക

* ഡയാഫൈസിസ്
* എപ്പിഫൈസിസ്

## അവലംബം

## പുറം കണ്ണികൾ

* structure (Gross, Low)

വർഗ്ഗം:അസ്ഥികൂട വ്യവസ്ഥ
ആലു നഹ്‌യാൻ

യുണൈറ്റഡ് അറബ് എമിറേറ്റുകളിലെ ആറ് രാജവംശങ്ങളിലൊന്നും തൽസ്ഥാനമായ അബൂദബിയുടെ ഭരണാധികാരികളുമാണ് **ആലു നഹ്‌യാൻ** അഥവാ **നഹ്‌യാൻ കുടുംബം** (). ബനീ യാസ് കുടുംബത്തിന്റെ ഭാഗമായ ആലു ബൂഫലാഹ് അഥവാ ബൂഫലാഹ് കുടുംബത്തിലെ ഒരു ശാഖയാണ് ആലു നഹ്‌യാൻ. ദുബായ് ഭരണാധികാരികളായ ആലു മഖ്‌തൂം കുടുംബവുമായി ഇവർക്ക് കുടുംബ ബന്ധങ്ങളുണ്ട്. ലിവ മരുപ്പച്ചയിൽ ജീവിച്ചിരുന്ന ബനീ യാസ് പതിനെട്ടാം നൂറ്റാണ്ടിലാണ് അബൂദബിയിലെത്തുന്നത്. 1793 മുതൽ അവർ അബൂദബിയിൽ ഭരണം ആരംഭിച്ചു. 1793 മുതൽ 1966 വരെ വിവിധ അട്ടിമറികളിലായി 8 ഭരണാധികാരികൾ കൊല്ലപ്പെടുകയും, അഞ്ച് പേർ സ്ഥാനഭ്രഷ്ടരാക്കപ്പെടുകയും ചെയ്യുകയുണ്ടായി. 

18-ാം നൂറ്റാണ്ടിൽ ലിവ ഒയാസിസിൽ നിന്നാണ് ബനി യാസ് അബുദാബിയിലെത്തിയത്. മുൻപ് ലിവ ഭരിച്ചുവന്ന അവർ 1793 മുതൽ അബുദാബി ഭരിച്ചു. 1793 നും 1966 നും ഇടയിൽ നടന്ന അട്ടിമറികളിൽ അഞ്ച് ഭരണാധികാരികൾ അട്ടിമറിക്കപ്പെടുകയും എട്ട് പേർ കൊല്ലപ്പെടുകയും ചെയ്തു. 

## അവലംബം
ദ മദർ ആന്റ് സിസ്റ്റർ ഓഫ് ദി ആർട്ടിസ്റ്റ്

1869-1870 ൽ ഫ്രഞ്ച് ആർട്ടിസ്റ്റ് ബെർത്ത് മോറിസോട്ട് സൃഷ്ടിച്ച ക്യാൻവാസ് പെയിന്റിംഗാണ്  **ദി റീഡിംഗ്** എന്നും അറിയപ്പെടുന്ന **ദ മദർ ആന്റ് സിസ്റ്റർ ഓഫ് ദി ആർട്ടിസ്റ്റ്**. വാഷിംഗ്ടൺ ഡിസിയിലെ നാഷണൽ ഗാലറി ഓഫ് ആർട്ടിൽ ഈ ചിത്രം പ്രദർശിപ്പിച്ചിരിക്കുന്നു.
## ചരിത്രം
ഈ ചിത്രത്തിൽ ബെർത്ത് മോറിസോട്ടിന്റെ അമ്മ മേരി-ജോസഫിനേയും അവരുടെ പ്രിയപ്പെട്ട സഹോദരി എഡ്മ പോണ്ടിലോണിനെയും ചിത്രീകരിച്ചിരിക്കുന്നു. അവരുടെ കലാജീവിതത്തിന്റെ തുടക്കം മുതൽ, രണ്ട് സഹോദരിമാരും അവരുടെ കലകൾ ഒരുമിച്ച് പഠിച്ചു. എന്നിരുന്നാലും, 1869-ൽ അവരുടെ സഹോദരി വിവാഹിതയായി. ഭർത്താവിന്റെ നിർബന്ധപ്രകാരം പെയിന്റിംഗ് ഉപേക്ഷിച്ചു. ഈ പെയിന്റിംഗിൽ, എഡ്മ തന്റെ ആദ്യ കുഞ്ഞിനെ ഗർഭിണിയായിരുന്നു.

തന്റെ ചിത്രങ്ങൾ അംഗീകരിക്കാൻ പ്രയാസമുള്ള അവരുടെ സുഹൃത്ത് എഡ്വാർഡ് മാനെറ്റിൽ നിന്ന് വ്യത്യസ്തമായി 1864 മുതൽ ദ ഹാർബർ അറ്റ് ലോറിയന്റിനൊപ്പം സലൂണിൽ ഈ പെയിന്റിംഗ് കൂടി പ്രദർശിപ്പിക്കാൻ മോറിസോട്ടിന് കഴിഞ്ഞു.  ആദ്യത്തെ ഇംപ്രഷനിസ്റ്റ് എക്സിബിഷനിൽ അവൾ തന്റെ ചിത്രമായ ദി ക്രാഡിൽ ഉൾപ്പെടുത്തിയിരുന്നു.

"സ്‌ത്രീസഹജമായപെയിന്റിംഗ്" ആണെങ്കിലും ഈ ചിത്രത്തിന് നല്ല അവലോകനം ലഭിച്ചു. അവളുടെ മരണശേഷം, സൃഷ്ടിയുടെ പ്രദർശനം നിർത്തി. 20-ആം നൂറ്റാണ്ടിന്റെ മധ്യത്തോടെയാണ് ഈ ചിത്രം വിദഗ്ധർക്ക് താൽപ്പര്യമുണ്ടാക്കാൻ തുടങ്ങിയത്.

## അവലംബം

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
വർഗ്ഗം:സ്ത്രീകളുടെ ചിത്രങ്ങൾ
അഹവാസ് ചെസ്ഡ് സെമിത്തേരി

**അഹവാസ് ചെസ്ഡ് സെമിത്തേരി** അലബാമയിലെ മൊബൈൽ നഗരത്തിൽ സ്ഥിതി ചെയ്യുന്ന ചരിത്രപ്രസിദ്ധമായ ഒരു ജൂത സെമിത്തേരിയാണ്. 1898-ൽ അഹവാസ് ചെസെഡ് സഭയാണ് ഇത് സ്ഥാപിച്ചത്. ഷാരായ് ഷോമയിം സെമിത്തേരിയോട് ചേർന്നുള്ള ഇടുങ്ങിയ സ്ട്രിപ്പിൽ ഇത് ഏകദേശം 2 ഏക്കർ (0.81 ഹെക്ടർ) ഭൂമി ഉൾക്കൊള്ളുന്നു.

## ചരിത്രം
പത്തൊൻപതാം നൂറ്റാണ്ടിന്റെ അവസാനത്തിൽ റഷ്യൻ, കിഴക്കൻ യൂറോപ്യൻ ഓർത്തഡോക്സ് ജൂതന്മാരുൾപ്പെട്ട (ഇപ്പോൾ യാഥാസ്ഥിതികർ) കുടിയേറ്റക്കാരുടെ ഒരു കുത്തൊഴുക്ക് മൊബൈൽ നഗരം ദർശിക്കുകയും ഈ അവർ നഗരത്തിൽ ജർമ്മൻ ജൂത കുടിയേറ്റക്കാർ ഇതിനകം ആരംഭിച്ച സുസ്ഥിരമായ ഒരു പരിഷ്കൃത ജൂത സമൂഹത്തോടൊപ്പം ചേരുകയും ചെയ്തു. നവാഗതർ 1894-ൽ ജേക്കബ് ലെവിൻസന്റെ വീട്ടിൽ കൂടിക്കാഴ്‌ച നടത്താൻ തുടങ്ങുകയും, തങ്ങളെ അഹവാസ് ചെസ്ഡ് അല്ലെങ്കിൽ "ലവ് ഓഫ് കൈൻഡ്നെസ്" എന്ന് വിളിക്കാൻ തുടങ്ങുകയും ചെയ്തു. മറ്റ് സഭകൾ അനുഷ്ഠിക്കുന്നതിനേക്കാൾ കർശനമായി പുരാതന ജൂത ആചാരങ്ങൾ പാലിച്ചുകൊണ്ട് മരിച്ചവരെ അടക്കം ചെയ്യാൻ കഴിയുമെന്ന ധാരണയോടെ 1898 സെപ്തംബർ 29-ന് നവീകരണ സഭയുടെ ഷറായ് ഷോമയിം സെമിത്തേരിയോട് ചേർന്ന് അവർ ശ്മശാനത്തിനായി ഒരു സ്ഥലം വാങ്ങി.

## അവലംബം
എൻ. സമ്പത്ത്

തിരുവനന്തപുരം സ്വദേശിയായ ഒരു കർണ്ണാട്ടിക് വയലിൻ വാദകനാണ് **എൻ. സമ്പത്ത്**. സ്വാതിതിരുനാൾ സംഗീതകോളേജിൽ നിന്നും വിരമിച്ച അമ്മ ചന്ദ്രികാ ദേവിയാണ് സമ്പത്തിന്റെ ഗുരു. ആകാശവാണിയിലെ എ ഗ്രേഡ് ആർട്ടിസ്റ്റായ സമ്പത്ത് പാലക്കാട് ചെമ്പൈ സംഗീത കോളേജിലെ അധ്യാപകനായി ജോലി ചെയ്യുന്നു.

നിരവധി വിദേശരാജ്യങ്ങളിൽ സംഗീതപരിപാടിയുമായി സഞ്ചരിച്ചിട്ടുള്ള സമ്പത്ത് കർണ്ണാടകസംഗീതരംഗത്തെ പ്രമുഖരായ ഗായകർക്കെല്ലാം വയലിൽ അകമ്പടി സേവിച്ചിട്ടുണ്ട്. 

## പുരസ്കാരങ്ങൾ
മദ്രാസ് മ്യൂസിൿ അക്കാദമിയുടെ മികച്ച വയലിൻ വാദകനുള്ള പുരസ്കാരം 2016 ലും 2017 ലും നേടിയിട്ടുള്ള സമ്പത്ത് 2014 -ൽ യുവകലാഭാരതി പുരസ്കാരം നേടിയിട്ടുണ്ട്.
* കേരള സംഗീത നാടക അക്കാദമി പുരസ്‌കാരം (2023)
## അവലംബം

## പുറത്തേക്കുള്ള കണ്ണികൾ

വർഗ്ഗം:കർണ്ണാടകസംഗീതജ്ഞർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
സാം എസ്മെയിൽ

**സാം എസ്മെയിൽ** (ജനനം: സെപ്റ്റംബർ 17, 1977) നിർമ്മാണ കമ്പനിയായ എസ്മെയിൽ കോർപ്പറേഷൻ ഉടമയായ ഒരു അമേരിക്കൻ ചലച്ചിത്ര-ടെലിവിഷൻ നിർമ്മാതാവും സംവിധായകനും, തിരക്കഥാകൃത്തുമാണ്. റാമി മാലെക് വേഷമിട്ട *റോബോട്ട്* (2015–2019) എന്ന അവാർഡ് നേടിയ യുഎസ്എ നെറ്റ്‌വർക്ക് ടെലിവിഷൻ പരമ്പരയുടെ സ്രഷ്ടാവ്, എഴുത്തുകാരൻ, സംവിധായകൻ എന്നീ നിലകളിലാണ് അദ്ദേഹം കൂടതൽ അറിയപ്പെടുന്നത്. *കോമറ്റ്* (2014) എന്ന ചലച്ചിത്രത്തിൻറെ രചനയും സംവിധാനവും അദ്ദേഹമാണ് നിർവ്വഹിച്ചത്. ജൂലിയ റോബർട്ട്‌സും ജാനെല്ലെ മോനേയും പ്രധാന കഥാപാത്രങ്ങളായി അഭിനയിച്ച പ്രശസ്ത ആമസോൺ പ്രൈം വീഡിയോ സൈക്കോളജിക്കൽ ത്രില്ലർ *ഹോംകമിംഗ്* (2018-2020) സംവിധാനം ചെയ്യുകയും നിർമ്മിക്കുകയും ചെയ്ത അദ്ദേഹം കൂടാതെ യു‌എസ്‌എയുടെ *ബ്രിയാർപാച്ച്* (2020), സ്റ്റാർസിന്റെ *ഗാസ്‌ലിറ്റ്* (2022), പീക്കോക്കിന്റെ *ആഞ്ജലിൻ* (2022), *ദ റിസോർട്ട്* എന്നീ പരമ്പരകളും നിർമ്മിച്ചു.  2022-ലെ കണക്കുകൾപ്രകാരം അദ്ദേഹം സംവിധായകനായും രചയിതാവായും പങ്കെടുക്കുന്ന *മെട്രോപോളിസ്* എന്ന പരമ്പര (1927-ലെ നിശ്ശബ്ദ സിനിമയുടെ ഒരു മിനിസീരീസ്), *ലീവ് ദ വേൾഡ് ബിഹൈൻഡ്* എന്ന സിനിമ ഉൾപ്പെടെ വരാനിരിക്കുന്ന നിരവധി ടെലിവിഷൻ പരമ്പരകളും സിനിമകളും നിർമ്മിക്കാൻ എസ്മെയിൽ കരാർ ചെയ്യപ്പെട്ടിട്ടുണ്ട്. 

എസ്മെയിലിന്റെ കൃതികൾ പലപ്പോഴും അന്യവൽക്കരണം, സാങ്കേതികവിദ്യ, അമേരിക്കൻ സമൂഹം എന്നീ വിഷയങ്ങളിൽ കേന്ദ്രീകരിക്കുന്നതു കൂടാതെ അദ്ദേഹം ഛായാഗ്രാഹകൻ ടോഡ് കാംബെൽ, നിർമ്മാതാവ് ചാഡ് ഹാമിൽട്ടൺ എന്നിവരോടൊപ്പം സഹകരിച്ച് പ്രവർത്തിക്കുന്നതിൻറെ പേരിലും അറിയപ്പെടുന്നു.

## മുൻകാലജീവിതം
ന്യൂജേഴ്‌സിയിലെ ഹോബോക്കനിൽ ഈജിപ്ഷ്യൻ കുടിയേറ്റക്കാരായ മാതാപിതാക്കൾക്കളുടെ പുത്രനായി എസ്മെയിൽ ജനിച്ചു. അദ്ദേഹത്തിന് ഒരു മൂത്ത സഹോദരിയും മിസ്റ്റർ റോബോട്ട്, ഹോംകമിംഗ് എന്നിവയുടെ പോസ്റ്റ്-പ്രൊഡക്ഷൻ കോർഡിനേറ്ററായിരുന്ന സമീർ എസ്മയിൽ ഉൾപ്പെടെ ഇളയ രണ്ട് സഹോദരന്മാരുമുണ്ട്. അദ്ദേഹത്തിൻറെ കുടുംബം ഇസ്ലാം മത പാരമ്പര്യമുള്ളവരാണ്. അദ്ദേഹത്തിന് അഞ്ച് വയസ്സുള്ളപ്പോൾ, കുടുംബം സൗത്ത് കരോലിനയിലേക്കും തുടർന്ന് നോർത്ത് കരോലിനയിലെ ഷാർലറ്റിലേക്കും താമസം മാറി. കുട്ടിക്കാലത്ത്, എസ്മെയിലിന് സാങ്കേതികവിദ്യയിൽ വളരെയധികം താൽപ്പര്യമുണ്ടായിരുന്നു. ഒൻപത് വയസ്സുള്ളപ്പോൾ അദ്ദേഹം തന്റെ ആദ്യത്തെ കമ്പ്യൂട്ടർ സ്വന്തമാക്കുകയും കുറച്ച് വർഷങ്ങൾക്ക് ശേഷം കമ്പ്യൂട്ടർ പ്രോഗ്രാമിംഗ് പരിശീലിക്കാൻ ആരംഭിക്കുകയും ചെയ്തു.

## സ്വകാര്യജീവിതം
രണ്ട് വർഷത്തെ ഡേറ്റിംഗിന് ശേഷം 2015 ഓഗസ്റ്റിൽ എസ്മെയിൽ നടി എമ്മി റോസ്സവുമായി വിവാഹനിശ്ചയം നടത്തി. എസ്മെയിലിൻറെ ആദ്യ സംവിധാന സംരംഭമായ കോമറ്റിൽ റോസം അഭിനയിച്ചിരുന്നു. ജൂത വംശജയായ റോസം 2017 മെയ് 28 ന് ന്യൂയോർക്ക് നഗരത്തിലെ ഒരു റിഫോം സിനഗോഗിൽ വച്ച് എസ്മെയിലിനെ വിവാഹം കഴിച്ചു. 2021 മെയ് 24 ന്, റോസ്സം അവരുടെ മകൾക്ക് ജന്മം നൽകി.

## അവലംബം
മക്തൂം രാജകുടുംബം

ദുബായിയിൽ ഭരണം നടത്തുന്ന രാജകുടുംബമാണ് **ആലു മക്തൂം** () അഥവാ മക്തൂം കുടുംബം. ബനീയാസ് ഗോത്രത്തിലെ ആൽ ബൂഫലാസ കുടുംബത്തിൽ നിന്നാണ് മക്തൂം കുടുംബം രൂപപ്പെടുന്നത്. അബൂദബിയിലെ ഭരണവംശമായ ആലു നഹ്‌യാൻ ഇതേ ഗോത്രത്തിൽ നിന്നാണ് രൂപപ്പെട്ടത്. നിലവിൽ യുണൈറ്റഡ് അറബ് എമിറേറ്റുകളിലെ പ്രബല ശക്തികളാണ് ആലു മക്തൂമും ആലു നഹ്‌യാനും.
## ചരിത്രം
പത്തൊൻപതാം നൂറ്റാണ്ടിന്റെ ആദ്യപകുതിയിലാണ് ബനീയാസ് ഗോത്രത്തിലെ എണ്ണൂറോളം അംഗങ്ങൾ അടങ്ങുന്ന സംഘം മക്തൂം ബിൻ ബൂതിയുടെ നേതൃത്വത്തിൽ ദുബൈ കീഴടക്കുന്നത്. അതോടെ 1833-ൽ മക്തൂം രാജവംശം അവിടെ സ്ഥാപിതമായി.
എമിറേറ്റുകൾ ചേർന്ന് ഒരു ഫെഡറേഷൻ (യുണൈറ്റഡ് അറബ് എമിറേറ്റ്സ്) സ്ഥാപിതമായതോടെ അതിന്റെ വൈസ് പ്രസിഡന്റ്, പ്രധാനമന്ത്രി, പ്രതിരോധമന്ത്രി എന്നീ സ്ഥാനങ്ങൾ മക്തൂം കുടുംബത്തിനായി നീക്കിവെക്കപ്പെട്ടു വന്നു.
## അവലംബം
മധുരനാരങ്ങ

**മധുരനാരകം ( സിട്രസ് × പാരഡിസി )** എന്ന നാരകവംശത്തിലെ താരതമ്യേന വലുതും പുളിയുള്ളതും പാതി മധുരമുള്ളതുമായ ഒരിനം നാരകപ്പഴമാണ് **മധുരനാരങ്ങ.**

പതിനേഴാം നൂറ്റാണ്ടിൽ ഏഷ്യയിൽ നിന്ന് അവതരിപ്പിച്ച മധുരനാരങ്ങ ഓറഞ്ചിന്റേയും കമ്പിളിനാരങ്ങയുടെയും സങ്കരയിനം പഴമാണ്.  വിലക്കപ്പെട്ട പഴം എന്നൊരു ചെല്ലപ്പേരുകൂടെ മധുരനാരങ്ങക്ക് ഉണ്ട്*.*.  മുൻകാലങ്ങളിൽ ഇതിനെ *ഓറഞ്ച് നാരങ്ങ* എന്നാണ് വിളിച്ചിരുന്നത്,  എന്നാൽ ആ പദം ഇപ്പോൾ *സിട്രസ് മാക്സിമയുടെ* പൊതുനാമമായി ഉപയോഗിക്കുന്നു. 

വിയറ്റ്നാം, യുണൈറ്റഡ് സ്റ്റേറ്റ്സ്, മെക്സിക്കോ എന്നിവിടങ്ങളിലാണ്മ മധുരനാരങ്ങ കൂടുതലായും ഉൽപ്പാതിപ്പിക്കുന്നത്.

## വിവരണം
കണ്ണി=//upload.wikimedia.org/wikipedia/commons/thumb/c/c2/Grapefruit.ebola.jpeg/220px-Grapefruit.ebola.jpeg|ലഘുചിത്രം| മധുര നാരങ്ങ കൂട്ടമായി കായിച്ചു നിറഞ്ഞു നിക്കുന്ന ചിത്രം
കണ്ണി=//upload.wikimedia.org/wikipedia/commons/thumb/d/d0/Citrus_paradisi_%28Grapefruit%2C_pink%29_white_bg.jpg/220px-Citrus_paradisi_%28Grapefruit%2C_pink%29_white_bg.jpg|ഇടത്ത്‌|ലഘുചിത്രം| "ചുവപ്പ് മധുരനാരങ്ങ"

## ഇതും കാണുക

* 
* 
* 
* 

## അവലംബങ്ങൾ

വർഗ്ഗം:ഫലവൃക്ഷങ്ങൾ
വർഗ്ഗം:ജമൈക്കയിലെ സസ്യജാലം
വർഗ്ഗം:നാരകങ്ങൾ
വർഗ്ഗം:സിട്രസ്
ഗൗരി നായർ

കന്നഡ,തമിഴ്, മലയാളം, അറബിക് ഭാഷാചിത്രങ്ങളിൽ അഭിനയിച്ചുവരുന്ന ഒരു  ബഹുഭാഷാഅഭിനേത്രിയാണ് ഗൗരി നായർ. സ്വാതന്ത്ര്യസമരത്തിൽ പങ്കെടുത്തിട്ടുള്ള തൃശൂരിൽ നിന്നുള്ള എ വി മേനോൻെറയും പെരുമ്പിള്ളി അമ്മിണി അമ്മയുടെയും പേരമകളാണ് ഗൗരി. മാസ് കമ്മ്യൂണിക്കേഷനിലും ഹ്യൂമൻ റിസോഴ്‌സസിലും ബിരുദാനന്തരബിരുദം ഉള്ള ഗൗരി നല്ല പരിശീലനം സിദ്ധിച്ച ഒരു നർത്തകിയും ഒരു എഴുത്തുകാരിയും കൂടിയാണ്.

## ജീവിത രേഖ
ഗൗരി സുരേഷ് ബാബുവിൻെറയും ഗിരിജ എസ് നായരുടെയും മകളായി തൃശൂരിൽ ജനിച്ചു. ഗൗരി മലയാളത്തിൻെറ ആദ്യത്തെ സൂപ്പർ സ്‌റ്റാർ തിക്കുറിശി സുകുമാരൻ നായരുടെ പിൻതലമുറക്കാരി ആണ്.

## സിനിമാ ജീവിതം
2015 ൽ കന്നഡ ഫിലിം ഇൻഡസ്ട്രി (സാൻഡൽവുഡ്)യിൽ  പട്ടാഭിഷേക എന്ന ചിത്രത്തിലാണ് അരങ്ങേറ്റം കുറിച്ചത്.  കന്നഡയിലെ പഴയകാല സൂപ്പർതാരം കല്യാൺ കുമാറിൻെറ പുത്രൻ യുവരാജ് കല്യാൺ കുമാർ ആയിരുന്നു ആ ചിത്രത്തിലെ നായകൻ. 2016 ൽ ഒമാനി അറബിക് സംവിധായകൻ ഖാലിദ് അൽ സദ്ജാലി അൽഹാര എന്ന അറബിക് ചിത്രത്തിലെ നായികാവേഷം ചെയ്യാൻ ഗൗരിയെ തെരഞ്ഞെടുത്തു. ആദിൽ മൂസ അൽ  സദ്‌ജാലിയും ഷെയ്ക്കർ നാസർ അൽ ബലൂഷിയും ആയിരുന്നു ചിത്രത്തിലെ മറ്റു പ്രധാന കഥാപാത്രങ്ങൾ. 2017ൽ സമുതിരകനി പ്രധാനവേഷത്തിൽ എത്തിയ തൊണ്ടൻ എന്ന ചിത്രത്തിലൂടെ തമിഴിലും അരങ്ങേറ്റം കുറിച്ചു. 2018 ൽ സമുതിരകനി നായകനായ  ടു ഡേയ്സ് എന്ന മലയാള ചിത്രത്തിൽ അഭിനയിച്ചു. കലാഭവൻ നിസാർ ആയിരുന്നു ചിത്രത്തിന്റെ സംവിധായകൻ. 2021 ൽ ഓസ്കാർ കൃഷ്ണയുടെ നായികയായി ചഡ്‌ഡി ദോസ്ത് കഡ്ഡി അല്ലഡിസ്ബുട്ട എന്ന ചിത്രത്തിലൂടെ കന്നഡയിൽ വീണ്ടും എത്തി. 2021 ൽ തന്നെ രാജേഷ് സെൽവ സംവിധാനം ചെയ്ത ശരത്കുമാർ നായകനായ ഇരൈ എന്ന തമിഴ് ചിത്രം ചെയ്തു. 2022 ൽ ശ്രീധർ സിയയുടെ സംവിധാനത്തിൽ  അഭിനയിച്ച നൈന എന്ന ചിത്രം പതിമൂന്നാമത് ബംഗലുരു ഇന്റർനാഷണൽ ഫെസ്‌റ്റിവലിലേക്ക് ഔദ്യോഗികമായി തെരഞ്ഞെടുക്കപ്പെട്ടു.

## അഭിനയിച്ച ചിത്രങ്ങൾ

## അവലംബം
മലയാളി നായികയുടെ ചിത്രത്തിന് തീയറ്റർ റിലീസ്. കന്നഡയിൽ തിളങ്ങാൻ ഗൗരി https://www.manoramaonline.com/movies/interview/2021/09/16/chat-with-actress-gowri-nair-kannada-malayalam-tamil-heroine.htm

പട്ടാഭിഷേക https://www.filmibeat.com/kannada/movies/pattabisheka.html#cast

നൈന https://www.youtube.com/watch?v=5G2EOXEM_wo
അബുൽമുഈൻ അൽ നസഫി

മധ്യേഷ്യയിലെ ഒരു ഇസ്‌ലാമിക പണ്ഡിതനാണ് **അബുൽമുഈൻ അൽ നസഫി** (; , ഹിജ്റ). ഹനഫി കർമ്മശാസ്ത്രസരണിയിൽ മാതുരീദി ചിന്താധാരയിലെ അബൂമൻസൂർ അൽ മാതുരീദിന് ശേഷം പ്രധാനിയായി ഇദ്ദേഹം കണക്കാക്കപ്പെടുന്നു.

ഇന്നത്തെ ഉസ്ബെകിസ്ഥാനിലെ നസഫ് (കർഷി നഗരം) പ്രദേശത്ത് 1046-ൽ അബുൽമുഈൻ ജനിച്ചു. ജനനത്തിന്റെ വർഷത്തിൽ 1027 ആണെന്ന അഭിപ്രായം കൂടി നിലനിൽക്കുന്നുണ്ട്. 1115-ൽ അതേ നഗരത്തിൽ അദ്ദേഹം അന്തരിച്ചു.

## അവലംബം

വർഗ്ഗം:1115-ൽ മരിച്ചവർ
ജെയിംസ് റെമർ

**വില്യം ജെയിംസ് റെമർ** (ജനനം: ഡിസംബർ 31, 1953) ഒരു അമേരിക്കൻ അഭിനേതാവാണ്. *ദി വാരിയേഴ്‌സ്* എന്ന സിനിമയിലെ അജാക്സ് (1979), *48 അവേർസ്* (1982) എന്ന സിനിമയിലെ ആൽബർട്ട് ഗാൻസ്, *ദി കോട്ടൺ ക്ലബ്ബിലെ* ഡച്ച് ഷൂൾട്സ് (1984), *മിറക്കിൾ ഓൺ 34-ത് സ്ട്രീറ്റിലെ* ജാക്ക് ഡഫ് (1994), *സെക്‌സ് ആൻഡ് ദി സിറ്റി* എന്ന പരമ്പരിയലെ റിച്ചാർഡ് റൈറ്റ് (2001-2004), *ഡെക്സ്റ്റർ* (2006–2013) എന്ന പരമ്പരയിലെ ടൈറ്റിൽ കഥാപാത്രത്തിന്റെ പിതാവ് ഹാരി മോർഗൻ തുടങ്ങി 40 വർഷത്തെ തൻറെ അഭിനയജീവിതത്തിൽ അദ്ദേഹം നിരവധി വേഷങ്ങൾ ചെയ്തിട്ടുണ്ട്. 2009 മുതൽ അദ്ദേഹം ലെക്‌സസ് ആഡംബര കാറുകളുടെ പരസ്യങ്ങളിൽ ശബ്ദം നൽകിയിട്ടുണ്ട്. ന്യൂയോർക്ക് നഗരത്തിലെ നെയ്‌ബർഹുഡ് പ്ലേഹൗസ് സ്‌കൂൾ ഓഫ് തിയേറ്ററിലാണ് റെമർ അഭിനയം പഠിച്ചത്. 2016 മുതൽ 2019 വരെ പ്രക്ഷേപണം ചെയ്യപ്പെട്ട *ഗോതം* എന്ന പരമ്പരയിലെ ഫ്രാങ്ക് ഗോർഡൻ, 2018 മുതൽ 2021 വരെയുള്ള പരമ്പരയായ *ബ്ലാക്ക് ലൈറ്റ്‌നിംഗിലെ* പീറ്റർ ഗാംബി എന്നിവ റെമറിന്റെ സമീപകാല വേഷങ്ങളിൽ ഉൾപ്പെടുന്നു.

## ആദ്യകാലം
വില്യം ജെയിംസ് റെമർ 1953 ഡിസംബർ 31 ന് മസാച്യുസെറ്റ്സിലെ ബോസ്റ്റണിൽ ജനിച്ചു. മസാച്യുസെറ്റ്സ് സംസ്ഥാനത്തെ മാനസികാരോഗ്യകാര്യ വിഭാഗത്തിൽ ജോലി ചെയ്തിരുന്ന എലിസബത്തിന്റെയും (മുമ്പ്, ബോയിൽ) അഭിഭാഷകനായിരുന്ന റോയ് റെമറിന്റെയും മകനാണ് അദ്ദേഹം. അദ്ദേഹത്തിന്റെ പിതാവ് റഷ്യൻ-ജൂത വംശജനും, അമ്മ ഇംഗ്ലണ്ട് സ്വദേശിയായ ഐറിഷ് വംശജയുമായിരുന്നു. അദ്ദേഹത്തിന് മൂന്ന് സഹോദരിമാരും രണ്ട് സഹോദരന്മാരുമുണ്ട്. റെമർ കുടുംബത്തോടൊപ്പം മസാച്യുസെറ്റ്സിലെ ന്യൂട്ടണിലാണ് വളർന്നത്.

## അവലംബം
ഇൻ എ പാർക്ക്

1874ൽ ഫ്രഞ്ച് ആർട്ടിസ്റ്റ് ബെർത്ത് മോറിസോട്ട്  ചായക്കോലുപയോഗിച്ചു വരച്ച ചിത്രമാണ് **ഇൻ എ പാർക്ക്**.  ഈ ചിത്രത്തിന് 72.5 x 91.8 സെന്റീമീറ്റർ  വലിപ്പം ഉണ്ട്. ഈ ചിത്രം പാരീസിലെ പെറ്റിറ്റ് പാലീസിലാണ് സൂക്ഷിച്ചിരിക്കുന്നത്.
## വിവരണം
രണ്ട് ചെറിയ പെൺകുട്ടികളും ഒരു നായയും  ഒന്നിച്ച് ഒരു യുവതിയെ വിശ്രമവേളയിൽ ഒരു പാർക്കിൽ ചിത്രീകരിക്കുന്നതാണ് പെയിന്റിംഗ്. കറുത്ത വസ്ത്രവും തൊപ്പിയും ധരിച്ച സ്ത്രീ, മുൻവശത്ത്, നീളമുള്ള പുൽത്തകിടിയിൽ, ഇടതുവശത്ത്, ചാരിയിരിക്കുന്ന കുട്ടിയെയും പിടിച്ച് ഇരിക്കുന്നു. അവരുടെ നായ അവരുടെ മുന്നിൽ ഇരിക്കുന്നു. ചിത്രശലഭങ്ങളെ പിടിക്കാൻ ഉപയോഗിക്കുന്ന ഒരു വല അവരുടെ ഇടതുവശത്ത് കിടക്കുന്നു. മറ്റൊരു പെൺകുട്ടി അവരുടെ വൈക്കോൽ തൊപ്പി പിടിച്ച് വലതുവശത്ത് കാണുന്നു. നിരവധി മരങ്ങൾ ദൃശ്യത്തിന്റെ പശ്ചാത്തലത്തിൽ കാണാം.

പ്രകൃതിശാസ്ത്രജ്ഞനായ മാസ്റ്റർ കാമിൽ കൊറോട്ടിന്റെയും മോറിസോട്ടിന്റെ സുഹൃത്തായ ഇംപ്രഷനിസ്റ്റ് ചിത്രകാരൻ എഡ്വാർഡ് മാനെറ്റിന്റെയും സ്വാധീനം ഈ പെയിന്റിംഗ് പ്രകടമാക്കുന്നു. അദ്ദേഹത്തിന്റെ സമകാലിക സൃഷ്ടികൾക്ക് ചില സമാനതകളുണ്ട്. രണ്ട് ചിത്രകാരന്മാരും തമ്മിലുള്ള സ്വാധീനം പരസ്പരമുള്ളതായി തോന്നുന്നു. മോറിസോട്ട് 1874-ൽ എഡ്വാർഡിന്റെ സഹോദരനായ യൂജിൻ മാനെറ്റിനെ വിവാഹം കഴിച്ചു.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
അബ്ദുൽ ഹകീം സിയാൽകോട്ടി

മുഗൾ ചക്രവർത്തി അക്ബറിന്റെ കാലത്ത് ജനിച്ച ഒരു ഇസ്‌ലാമിക പണ്ഡിതനായിരുന്നു അബ്ദുൽ ഹകീം സിയാൽകോട്ടി (ملا عبدالحکیم سیالکوٹی )

(1560–1657). സിയാൽകോട്ടിൽ 1560-ൽ ശൈഖ് ശംസുദ്ദീന്റെ മകനായാണ് അബ്ദുൽ ഹകീം ജനിക്കുന്നത്. ഖുർആൻ പണ്ഡിതൻ, തത്വചിന്തകൻ എന്നീ നിലകളിൽ അദ്ദേഹം അറിയപ്പെട്ടു വന്നു. ഫാസിൽ സിയാൽകോട്ടി, ഫാസിൽ ലാഹോരി എന്നീ വിശേഷണങ്ങൾ അബ്ദുൽ ഹകീമിന്റെതായി കാണപ്പെടുന്നു.  

അദ്ദേഹത്തിന്റെ ഗ്രന്ഥങ്ങൾ വിവിധ സർവ്വകലാശാലകളിൽ പഠിപ്പിക്കപ്പെടുന്നുണ്ട്. പേർഷ്യൻ തത്വചിന്തകനായ മുല്ല സാദ്രയെ ഇന്ത്യയിൽ പരിചയപ്പെടുത്തുന്നത് ഇദ്ദേഹമാണ്.

1657-ലെ സഫർ മാസം 24-ന് അബ്ദുൽ ഹകീം സിയാൽകോട്ടി അന്തരിച്ചു. 
## അവലംബം

വർഗ്ഗം:1659-ൽ മരിച്ചവർ
വർഗ്ഗം:1656-ൽ മരിച്ചവർ
വർഗ്ഗം:ഇസ്ലാമിക തത്ത്വചിന്തകർ
ഖതാദ ഇബ്ൻ ഇദ്‌രീസ്

പതിമൂന്നാം നൂറ്റാണ്ടിൽ മക്കയിലെ ഭരണാധികാരിയായിരുന്നു **ഖതാദ ഇബ്ൻ ഇദ്‌രീസ്** (, മരണം 1220/1221). ശീഈ വിഭാഗത്തിലായിരുന്നു അദ്ദേഹം എന്ന് കരുതപ്പെടുന്നു.  ഇദ്ദേഹം സ്ഥാപിച്ച ബനൂ ഖതാദ എന്ന രാജവംശം 1925 വരെ മക്കയിൽ ഭരണം നിലനിർത്തി. മംലൂക്ക് ഭരണത്തിന്റെ അവസാനത്തിലോ ഒട്ടോമൻ ഭരണത്തിന്റെ തുടക്കത്തിലോ ബനൂ ഖതാദ രാജവംശം സുന്നീ ഇസ്‌ലാമിലേക്ക് വഴിമാറിയതായി കാണപ്പെടുന്നു.
## ജീവിതരേഖ
പ്രവാചകൻ മുഹമ്മദിന്റെ ചെറുമകൻ ഹസൻ ഇബ്ൻ അലിയുടെ കുടുംബപരമ്പരയിൽ പെട്ട ഖതാദ ഇബ്ൻ ഇദ്‌രീസ് പന്ത്രണ്ടാം നൂറ്റാണ്ടിന്റെ ആദ്യപകുതിയുടെ അവസാനത്തിലായി യാമ്പു താഴ്‌വരയിൽ ജനിച്ചു എന്ന് ഗണിക്കപ്പെടുന്നു. താഴ്‌വരയിലെ നഹ്റുൽ അൽഖമിയ പ്രദേശത്താണ് ഈ ഗ്രാമീണ കുടുംബം താമസിച്ചിരുന്നത് എന്ന് ഇബ്ൻ ഖൽദൂൻ രേഖപ്പെടുത്തുന്നുണ്ട്. ശരീഫ് എന്നാണ് ഈ കുടുംബത്തിലെ ആളുകൾ വിശേഷിപ്പിക്കപ്പെട്ടിരുന്നത്.
## അവലംബം

## ഗ്രന്ഥസൂചിക
* 
* 
* 
* 
* 
* 
വർഗ്ഗം:12-ആം നൂറ്റാണ്ടിൽ ജനിച്ചവർ
ജിഞ്ചർ & റോസ

**ജിഞ്ചർ & റോസ** സാലി പോട്ടർ രചനയും സംവിധാനവും നിർവ്വഹിച്ച് ആർട്ടിഫിഷ്യൽ ഐ വിതരണം ചെയ്ത 2012 ലെ ഒരു നാടകീയ ചലച്ചിത്രമാണ്. 2012 സെപ്റ്റംബർ 7-ന് ടൊറന്റോ അന്താരാഷ്ട്ര ചലച്ചിത്രോത്സവത്തിൽ ആദ്യ പ്രദർശനം നടന്ന ഈ ചിത്രം 2012 ഒക്ടോബർ 19-ന് യുണൈറ്റഡ് കിംഗ്ഡത്തിൽ ഔദ്യോഗികമായി റിലീസ് ചെയ്തു.

## അവലംബം

വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
ഇന്റർനാഷണൽ ബൊട്ടാണിക്കൽ കോൺഗ്രസ്

എല്ലാ ശാസ്ത്ര മേഖലകളിലെയും സസ്യശാസ്ത്രജ്ഞരുടെ ആറു വർഷത്തിലൊരിക്കൽ നടക്കുന്ന ഒരു അന്താരാഷ്ട്ര മീറ്റിംഗാണ് **ഇന്റർനാഷണൽ ബൊട്ടാണിക്കൽ കോൺഗ്രസ്** (ഐ‌ബി‌സി) ഇത് ഇന്റർനാഷണൽ അസോസിയേഷൻ ഓഫ് ബൊട്ടാണിക്കൽ ആൻഡ് മൈക്കോളജിക്കൽ സൊസൈറ്റീസ് (ഐ‌എ‌ബി‌എം‌എസ്) അംഗീകരിക്കുകയും ആറ് വർഷത്തിലൊരിക്കൽ നടത്തുകയും ചെയ്യുന്നു. 1900 മുതലാണ് കോൺഗ്രസുകളുടെ നിലവിലെ നമ്പറിംഗ് സംവിധാനം ആരംഭിക്കുന്നത്. XVIII IBC 2011 ജൂലൈ 24-30 തീയതികളിൽ ഓസ്‌ട്രേലിയയിലെ മെൽബണിലും  XIX IBC 2017 ജൂലൈ 23-29 തീയതികളിലും ചൈനയിലെ ഷെൻഷെനിലും നടന്നു..

XVIII IBC-യിലെ ഇന്റർനാഷണൽ കോഡ് ഓഫ് ബൊട്ടാണിക്കൽ നോമൻക്ലേച്ചറിൽ (ICBN) നിന്ന് പുനർനാമകരണം ചെയ്യപ്പെട്ട ICN (ആൽഗകൾ, ഫംഗസ്, സസ്യങ്ങൾ എന്നിവയുടെ അന്താരാഷ്ട്ര നാമകരണ കോഡ്) മാറ്റാൻ IBC-ക്ക് അധികാരമുണ്ട്. ഔപചാരികമായി അധികാരം പ്ലീനറി സമ്മേളനത്തോടൊപ്പമാണ്. പ്രായോഗികമായി ഇത് നാമകരണ വിഭാഗത്തിന്റെ തീരുമാനങ്ങളെ അംഗീകരിക്കുന്നു. നാമകരണ വിഭാഗം യഥാർത്ഥ കോൺഗ്രസിന് മുമ്പായി യോഗം ചേരുകയും കോഡ് പരിഷ്‌ക്കരിക്കുന്നതിനുള്ള എല്ലാ നിർദ്ദേശങ്ങളും കൈകാര്യം ചെയ്യുകയും ചെയ്യുന്നു: സംരക്ഷണത്തെക്കുറിച്ചുള്ള ഉപസമിതികളിൽ നിന്നുള്ള ശുപാർശകൾ അംഗീകരിക്കുന്നതും ഇതിൽ ഉൾപ്പെടുന്നു. പെട്ടെന്നുള്ള തീരുമാനത്തിന്റെ അപകടസാധ്യത കുറയ്ക്കുന്നതിന്, ഒരു കമ്മിറ്റി ഇതിനകം ശുപാർശ ചെയ്യാത്ത ഏതെങ്കിലും മാറ്റത്തിന് നാമകരണ വിഭാഗം 60% ഭൂരിപക്ഷം ആവശ്യമാണ്.
## ചരിതം
ആദ്യ അന്താരാഷ്ട്ര ബൊട്ടാണിക്കൽ കോൺഗ്രസിന് മുമ്പ്, പ്രകൃതിദത്ത ശാസ്ത്രവുമായി ബന്ധപ്പെട്ട പ്രാദേശിക കോൺഗ്രസുകൾ സാധാരണയായി വളരെ വലുതാണെങ്കിലും കൂടുതൽ പ്രത്യേകതയുള്ളതും അന്താരാഷ്ട്ര മീറ്റിംഗും അഭികാമ്യമായി കണക്കാക്കിയിരുന്നു.  ആദ്യ വാർഷിക ഐബിസി 1864 ൽ ബ്രസ്സൽസിലെ നേരിട്ട് ഒരു അന്താരാഷ്ട്ര ഹോർട്ടികൾച്ചറൽ എക്സിബിറ്റുമായി സംയോജിച്ച് നടന്നു.   രണ്ടാം വാർഷിക കോൺഗ്രസിൽ (ആംസ്റ്റർഡാമിൽ) കാൾ കോച്ച് ബൊട്ടാണിക്കൽ നാമനിർദ്ദേശത്തെ മാനദണ്ഡമാക്കാൻ നിർദ്ദേശം നൽകി. ഇത് അടുത്ത കോൺഗ്രസ് കൈകാര്യം ചെയ്യുമെന്ന് മൂന്നാം കോൺഗ്രസ് (ലണ്ടനിൽ) തീരുമാനിച്ചു.

ബൊട്ടാണിക്കൽ നാമകരണ നിയമങ്ങൾ സ്ഥാപിക്കുന്നതിനായി ഒരു പ്രധാന ആവശ്യങ്ങളിൽ ഒന്നായിരുന്ന നാലാമത്തെ കോൺഗ്രസ്, ലാ സോസിടെ ബൊട്ടാണിക് ഡി ഫ്രാൻസ് സംഘടിപ്പിക്കുകയും 1967 ഓഗസ്റ്റിൽ പാരീസിൽ നടക്കുകയും ചെയ്തു.  സ്വീകരിച്ച നിയമങ്ങൾ അൽഫോൺസ് ഡി കാൻഡോൾ തയ്യാറാക്കിയതിന്റെ അടിസ്ഥാനത്തിലായിരുന്നു. പതിവ് അന്താരാഷ്ട്ര ബൊട്ടാണിക്കൽ കൂടാതെ / അല്ലെങ്കിൽ ഹോർട്ടികൾച്ചറൽ കോൺഗ്രസ് നടന്നുണ്ടെങ്കിലും ജെനോവയിൽ 1892 സന്ദർശിക്കുന്നതുവരെ നാമകരണത്തിൽ കൂടുതൽ മാറ്റങ്ങളൊന്നും വരുത്തിയില്ല അത്നാമകരണ നിയമങ്ങളിൽ ചില ചെറിയ മാറ്റങ്ങൾ വരുത്തി.  തുടർന്നുള്ള മീറ്റിംഗുകൾ ചുവടെയുള്ള പട്ടികയിൽ ഇനിപ്പറയുന്നവയാണ്. "കോഡ്" നിര ഒരു നാമനിർദ്ദേശ ഒരു കോഡ് അംഗീകരിച്ചിട്ടുണ്ടോ എന്ന് കാണിക്കുന്നു.

## കുറിപ്പുകൾ

## അവലംബം

## External links
*
*International Association of Botanical and Mycological Societies (IABMS)

വർഗ്ഗം:അന്താരാഷ്ട്ര ശാസ്ത്ര സംഘടനകൾ
ആൽഗകൾ, ഫംഗസ്, സസ്യങ്ങൾ എന്നിവയുടെ അന്താരാഷ്ട്ര നാമകരണ കോഡ്

സസ്യങ്ങൾ, ഫംഗസ്, "പരമ്പരാഗതമായി ആൽഗകൾ, ഫംഗസ് അല്ലെങ്കിൽ സസ്യങ്ങൾ" ആയി കണക്കാക്കുന്ന "മറ്റ് ചില ജീവജാലങ്ങൾ എന്നിവയ്ക്ക് ഔപചാരികമായി ബൊട്ടാണിക്കൽ പേരുകൾ കൈകാര്യം ചെയ്യുന്ന നിയമങ്ങളുടെയും ശുപാർശകളുടെയും ഒരു കൂട്ടമാണ്  **ആൽഗകൾ, ഫംഗസ്, സസ്യങ്ങൾ എന്നിവയുടെ അന്താരാഷ്ട്ര നാമകരണ കോഡ്** (ICN) .     ഇത് മുമ്പ് **ഇന്റർനാഷണൽ കോഡ് ഓഫ് ബൊട്ടാണിക്കൽ നോമൻക്ലേച്ചർ** (ICBN) എന്നാണ് വിളിച്ചിരുന്നത്. 2005-ലെ വിയന്ന കോഡിന് പകരമായി 2011 ജൂലൈയിൽ മെൽബണിൽ നടന്ന മെൽബൺ കോഡിന്റെ ഭാഗമായി ഇന്റർനാഷണൽ ബൊട്ടാണിക്കൽ കോൺഗ്രസിൽ പേര് മാറ്റുകയാണുണ്ടായത്.

കോഡിന്റെ നിലവിലെ പതിപ്പ് 2017 ജൂലൈയിൽ ചൈനയിലെ ഷെൻഷെനിൽ നടന്ന ഇന്റർനാഷണൽ ബൊട്ടാണിക്കൽ കോൺഗ്രസ് സ്വീകരിച്ച ഷെൻഷെൻ കോഡാണ്. മുമ്പത്തെ കോഡുകളെപ്പോലെ, കോൺഗ്രസ് അംഗീകരിച്ചയുടനെ ഇത് പ്രാബല്യത്തിൽ വന്നു(2017 ജൂലൈ 29 ന്).എന്നാൽ അന്തിമരൂപത്തിൽ കോഡിന്റെ ഡോക്യുമെന്റേഷൻ 2018 ജൂൺ 26 വരെ പ്രസിദ്ധീകരിച്ചിട്ടില്ല.
## അവലംബം

വർഗ്ഗം:സസ്യവർഗ്ഗീകരണം
ടി. മുഹമ്മദ് യൂസഫ്

മലയാളത്തിലെ ഒരു നാടകപ്രവർത്തകനും ചലചിത്ര തിരക്കഥാകൃത്തുമായിരുന്നു ടി. മുഹമ്മദ് യൂസഫ്. അദ്ദേഹം രചിച്ച കണ്ടംബെച്ച കോട്ട് എന്ന നാടകം പിന്നീട് ചലചിത്രമാക്കപ്പെടുകയുണ്ടായി.
## നാടകങ്ങൾ
*വിരിയാത്ത പൂമൊട്ടുകൾ*, കണ്ടംബെച്ച കോട്ട്, സുബൈദ തുടങ്ങിയ നാടകങ്ങൾ അദ്ദേഹം രചിച്ചു.
## അവലംബം

വർഗ്ഗം:മലയാളനാടകനടന്മാർ
വർഗ്ഗം:മലയാളതിരക്കഥാകൃത്തുക്കൾ
അൽ മുഅ്ജം അൽ ഔസത്

പ്രസിദ്ധ ഹദീഥ് പണ്ഡിതനായിരുന്ന ഇമാം ത്വബ്റാനി സമാഹരിച്ച ഹദീഥ് ശേഖരങ്ങളിലൊന്നാണ് അൽ മുഅ്ജം അൽ ഔസത് അൽ ത്വബ്റാനി () 

## ശേഖരം
ഏകദേശം ഒൻപതിനായിരത്തി അഞ്ഞൂറ് ഹദീഥുകൾ ഈ ഗ്രന്ഥത്തിലെ ഉൾക്കൊള്ളുന്നതായി കണക്കാക്കപ്പെടുന്നു. ത്വബ്റാനിയുടെ ഗ്രന്ഥങ്ങളിൽ പ്രധാനപ്പെട്ട ഒന്നാണ് ഇത്. സ്വഹീഹ് ആയ ഹദീഥുകൾക്കൊപ്പം ദുർബല ഹദീഥുകൾ, മൗദൂഅ് ആയ ഹദീഥുകൾ എന്നിവ കൂടി ഈ സമാഹാരത്തിൽ കാണാം.

## അവലംബം

വർഗ്ഗം:ഹദീഥ് സമാഹാരങ്ങൾ
വർഗ്ഗം:ഹദീഥ്
സമ്മർസ് ഡേ

ഫ്രഞ്ച് ഇംപ്രഷനിസ്റ്റ് ചിത്രകാരനായ ബെർത്ത് മോറിസോട്ട് വരച്ച ചിത്രമാണ് **സമ്മർസ് ഡേ** (അല്ലെങ്കിൽ ജോർ ഡി എറ്റെ). പൊതു പാർക്കായ ബോയിസ് ഡി ബൊലോണിൽ തോണിതുഴയുന്ന ഒരു ബോട്ടിൽ രണ്ട് സ്ത്രീകൾ  ഇരിക്കുന്നതായി ചിത്രീകരിച്ചിരിക്കുന്നു. 

മോറിസോട്ട് ഈ പെയിന്റിംഗിൽ അസാധാരണമായ ഒരു പാലറ്റ് ഉപയോഗിച്ചു. ഇടത് വശത്തുള്ള സ്ത്രീയുടെ കടും നീല കോട്ട് അവർ ഇംപ്രഷനിസ്റ്റുകൾ അപൂർവ്വമായി ഉപയോഗിച്ചിരുന്ന സെറൂലിയൻ നീല കൊണ്ട് വരച്ചു. മരതകപ്പച്ച, വിരിഡിയൻ, ലെഡ് വൈറ്റ്, കാഡ്മിയം മഞ്ഞ എന്നിവയുടെ മിശ്രിതത്തിലാണ് പച്ച ഇലകൾ വരച്ചിരിക്കുന്നത്. കാഡ്മിയം മഞ്ഞ ഈ സമയത്ത് വ്യാപകമായി ഉപയോഗിച്ചിരുന്നില്ല. 

1959 മുതൽ ലണ്ടനിലെ നാഷണൽ ഗാലറിയും ഡബ്ലിനിലെ ഹഗ് ലെയ്ൻ ഗാലറിയും തമ്മിൽ തർക്കത്തിലുള്ള ലെയ്ൻ ബെക്വസ്റ്റിന്റെ ഭാഗമായ പെയിന്റിംഗിന്റെ ഉടമസ്ഥാവകാശം പങ്കിട്ടു. നാഷണൽ ഗാലറിയും ഡബ്ലിൻ ഗാലറിയും തമ്മിലുള്ള ഉടമസ്ഥാവകാശ തർക്കം 2019-ൽ പരിഹരിക്കേണ്ടതായിരുന്നു.

1956 ഏപ്രിൽ 12-ന്, ലണ്ടനിലെ ടേറ്റ് ഗാലറിയിൽ നിന്ന് രണ്ട് ഐറിഷ് വിദ്യാർത്ഥികളായ പോൾ ഹോഗൻ, ബില്ലി ഫോഗാർട്ടി എന്നിവർ ചിത്രം മോഷ്ടിച്ചു. അവിടെ പ്രദർശിപ്പിച്ചിരിക്കുമ്പോൾ, ഹഗ് ലെയ്ൻ വസ്‌തുക്കളോടുള്ള അയർലണ്ടിന്റെ അവകാശവാദം ഉയർത്തിക്കാട്ടുന്നതിനായി അവർ അത് മോഷ്ടിച്ചു. പിന്നീട് ഐറിഷ് എംബസിയിൽ അജ്ഞാതമായി ഉപേക്ഷിച്ച ശേഷം ചിത്രം വീണ്ടെടുത്തു.
## അവലംബം

വർഗ്ഗം:സ്ത്രീകളുടെ ചിത്രങ്ങൾ
ബ്രാൻഡ് ഇന്ത്യ

**ബ്രാൻഡ് വേൾഡ് ഇന്ത്യ,** എന്നത് ബിസിനസ്സ് ആകർഷിക്കാൻ ഇന്ത്യ ഉപയോഗിക്കുന്ന പ്രചാരണത്തെ വിവരിക്കാൻ ഉപയോഗിക്കുന്ന ഒരു പദമാണ്. അടിസ്ഥാനപരമായി, സേവന മേഖല, ഉൽപ്പാദനം, വിവരസാങ്കേതികവിദ്യ, ഇൻഫ്രാസ്ട്രക്ചർ, ഇൻഫർമേഷൻ ടെക്നോളജി പ്രാപ്തമാക്കിയ സേവനങ്ങൾ തുടങ്ങിയ മേഖലകളിലെ ബിസിനസ്സിനായി വളർന്നുവരുന്ന ഒരു ലക്ഷ്യസ്ഥാനമായി ഇന്ത്യയുടെ ആകർഷണീയത ഉയർത്തിക്കാട്ടുക എന്നതാണ് പ്രചാരണം. കാമ്പെയ്‌ൻ ഇന്ത്യയെ ഉൽപ്പന്നങ്ങളുടെയും സേവനങ്ങളുടെയും വിപണിയായും നിക്ഷേപത്തിനുള്ള ലക്ഷ്യസ്ഥാനമായും ഉപയോഗിക്കുന്നു. ഫെഡറൽ സർക്കാരാണ് പ്രചാരണത്തിന് നേതൃത്വം നൽകുന്നത്.

"ബ്രാൻഡ് ഇന്ത്യ" കെട്ടിപ്പടുക്കുന്നതിനായി പ്രവർത്തിക്കുന്ന പ്രമുഖ സംഘടനകളിൽ ഒന്നാണ് "ഇന്ത്യാ ബ്രാൻഡ് ഇക്വിറ്റി ഫൗണ്ടേഷൻ (IBEF)", ഇന്ത്യാ ഗവൺമെന്റിന്റെ വാണിജ്യ വ്യവസായ മന്ത്രാലയത്തിന്റെ ഒരു സംരംഭം. ആഗോളവൽക്കരണ വിപണിയിൽ ഇന്ത്യയുടെ ബിസിനസ്സ് കാഴ്ചപ്പാട് ഫലപ്രദമായി അവതരിപ്പിക്കാനും ബിസിനസ് പങ്കാളിത്തം പ്രയോജനപ്പെടുത്താനും ഇത് ലക്ഷ്യമിടുന്നു. വിദേശ നിക്ഷേപം, നയം, മാക്രോ ഇക്കണോമിക് സൂചകങ്ങൾ, ബിസിനസ് പ്രവണതകൾ എന്നിവയിലെ സർക്കാർ പ്രഖ്യാപനങ്ങൾ IBEF പതിവായി നിരീക്ഷിക്കുന്നു. 

## ഇതും കാണുക

* മേക്ക് ഇൻ ഇന്ത്യ
* ഡിജിറ്റൽ ഇന്ത്യ

## റഫറൻസുകൾ

വർഗ്ഗം:ഇന്ത്യയിലെ സർക്കാർ പദ്ധതികൾ
വർഗ്ഗം:ഇന്ത്യൻ ബ്രാൻഡുകൾ
യൂജിൻ മാനെറ്റ് ഓൺ ദി ഐൽ ഓഫ് വൈറ്റ്

ഫ്രഞ്ച് കലാകാരനായ ബെർത്ത് മോറിസോട്ട് 1875-ൽ വരച്ച ചിത്രമാണ് **യൂജിൻ മാനെറ്റ് ഓൺ ദി ഐൽ ഓഫ് വൈറ്റ്**. ഈ ചിത്രത്തിന് 38 മുതൽ 46 സെന്റീമീറ്റർ വലിപ്പമുണ്ട്. ഈ ചിത്രം പാരീസിലെ മ്യൂസി മർമോട്ടൻ മോണറ്റിൽ സൂക്ഷിച്ചിരിക്കുന്നു.

## ചരിത്രവും വിവരണവും
1874 ഡിസംബറിൽ ചിത്രകാരൻ എഡ്വാർഡ് മാനെറ്റിന്റെ സഹോദരനായ യൂജിൻ മാനെറ്റിനെ ബെർത്ത് മോറിസോട്ട് വിവാഹം കഴിച്ചു. അടുത്ത വർഷം അവർ മധുവിധു ആഘോഷിക്കുകയും ഐൽ ഓഫ് വൈറ്റിന്റെ വടക്ക് ഭാഗത്തുള്ള കൗസിൽ കുറച്ച് സമയം ചെലവഴിക്കുകയും ചെയ്തു. അക്കാലത്ത് വരച്ചതാണ് ഈ രംഗം.

യൂജിൻ മാനെറ്റ് ഒരുപക്ഷേ അവരുടെ ഹോട്ടൽ വിൻഡോയിൽ നിന്ന് വെള്ള വസ്ത്രം ധരിച്ച രണ്ട് സ്ത്രീകൾ കടന്നുപോകുന്ന ഒരു രംഗം വീക്ഷിച്ചുകൊണ്ട്  വിശ്രമിക്കുന്നതായി കാണപ്പെടുന്നു. പാരപെറ്റിൽ പൂച്ചട്ടികൾ കാണാവുന്നതാണ്. നിരവധി ബോട്ടുകൾ കടൽത്തീരത്ത് കാണപ്പെടുന്നു.

## അവലംബം

വർഗ്ഗം:ചിത്രങ്ങൾ
അനഘ ജെ. കോലത്ത്

ഇന്ത്യയിലെ കേരളത്തിൽ നിന്നുള്ള ഒരു മലയാള ഭാഷാ കവിയാണ് **അനഘ ജെ. കോലത്ത്**. 2022-ൽ സാഹിത്യ അക്കാദമി യുവപുരസ്കാരം ലഭിച്ചു.

## ജീവചരിത്രം
കേരളത്തിലെ കോട്ടയം ജില്ലയിലെ പാലായിലെ കോലത്ത് ഹൗസിൽ, ബാങ്ക് ഉദ്യോഗസ്ഥനായിരുന്ന കെ എൻ ജയചന്ദ്രന്റെയും സ്കൂൾ അധ്യാപികയായിരുന്ന പി ജി ശ്യാമളാദേവിയുടെയും മൂന്ന് പെൺമക്കളിൽ ഇളയവളായി 1994 ലാണ് അനഘ ജെ കോലത്ത് ജനിച്ചത്. 

പാലാ ശക്തിവിലാസം എൻഎസ്എസ് സ്കൂളിലായിരുന്നു അനഘയുടെ പ്രാഥമിക വിദ്യാഭ്യാസം.  കിടങ്ങൂർ എൻഎസ്എസ്എച്ച്എസ്എസിൽ നിന്ന് പ്ലസ് ടു പാസായ ശേഷം തിരുവനന്തപുരം ഗവൺമെന്റ് വിമൻസ് കോളേജിൽ നിന്ന് ഇംഗ്ലീഷിൽ ബിരുദം നേടി.  ചങ്ങനാശ്ശേരി കോളേജിൽ നിന്ന് ബിരുദാനന്തര ബിരുദം പാസായ അനഘ മലയാളത്തിൽ ബിരുദാനന്തര ബിരുദം നേടുന്നതിനായി സ്കൂൾ ഓഫ് ലെറ്റേഴ്സിൽ പഠിച്ചു. 

## സാഹിത്യ ജീവിതം
രണ്ടാം ക്ലാസിൽ പഠിക്കുമ്പോഴാണ് അനഘ ആദ്യ കവിത എഴുതിയത്.  കവിതയെഴുതാൻ മാത്രമല്ല അത് ചൊല്ലാനും  മിടുക്കിയാണ് അനഘ. ചെറുപ്പം മുതലേ ഗുരുവായൂർ ദേവസ്വം നടത്തിയ നാരായണീയം, പൂന്താനം പാരായണ മത്സരങ്ങളിൽ പങ്കെടുത്തിരുന്നു.  2013ൽ ഗുരുവായൂർ ക്ഷേത്രത്തിൽ നിന്ന് സുവർണ മുദ്ര ലഭിച്ചു.  മലയാളത്തിലെ ഒരു പ്രമുഖ ചാനലിൽ കവിതാ പാരായണ മത്സരത്തിൽ മൂന്നാം സ്ഥാനവും നേടിയിട്ടുണ്ട്. 

## കൃതികൾ
കവിതകൾ സമാഹരിച്ച് പ്രസിദ്ധീകരിക്കാൻ മടിച്ച അനഘയെ കവിത പ്രസിദ്ധീകരിക്കാൻ നിർബന്ധിച്ചതും ആവശ്യമായ സഹായങ്ങൾ നൽകിയതും എഴുത്തുകാരൻ കെ.ജയകുമാറാണ്. 30 ഓളം കവിതകൾ ഉൾപ്പെടുന്ന അനഘയുടെ ആദ്യ കവിതാസമാഹാരം *ഞാൻ അറിഞ്ഞ കടൽ*  2014ൽ പ്രസിദ്ധീകരിച്ചു. 51 കവിതകളടങ്ങിയ കാവ്യാമൃതം എന്ന കവിതാപാരായണ സിഡിയും പുറത്തിറക്കിയിട്ടുണ്ട്.  2020ൽ കേന്ദ്ര സാഹിത്യ അക്കാദമി സംഘടിപ്പിച്ച ഓൺലൈൻ കവിയരങ്ങിൽ പങ്കെടുത്തു. കവിതയ്ക്ക് പുറമെ ആനുകാലികങ്ങളിലും ഓൺലൈനിലും കഥകളും ലേഖനങ്ങളും എഴുതുന്നതിലും സജീവമാണ് അവർ.

## പുരസ്കാരങ്ങളും ബഹുമതികളും
അന്താരാഷ്ട്ര മാതൃഭാഷാ ദിനം-2014 ലെ മികച്ച കവിതയ്ക്കുള്ള ആകാശവാണി യുവവാണി അവാർഡ്, അങ്കണം കവിത അവാർഡ് (2014), കോളേജ് വിദ്യാർത്ഥികൾക്കുള്ള കെ.എം.സുകുമാരൻ സ്മാരക അവാർഡ് (2014), പുനലൂർ ബാലൻ കവിതാ അവാർഡ് (2020) തുടങ്ങി നിരവധി പുരസ്‌കാരങ്ങൾ അനഘ നേടിയിട്ടുണ്ട്.  2022-ൽ *മെഴുകുതിരിക്ക് സ്വന്തം തീപ്പെട്ടി* എന്ന കവിതാ സമാഹാരത്തിന് സാഹിത്യ അക്കാദമി യുവ പുരസ്‌കാരം ലഭിച്ചു. 

## അവലംബം

വർഗ്ഗം:ഇന്ത്യൻ കവയിത്രികൾ
വർഗ്ഗം:മലയാളകവികൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:മലയാളികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1994-ൽ ജനിച്ചവർ
വർഗ്ഗം:Articles without Wikidata item
ചേക്കുട്ടി (ബാല നോവൽ)

മലയാള സാഹിത്യകാരനായ സേതു രചിച്ച ബാലസാഹിത്യ കൃതിയാണ് **ചേക്കുട്ടി**. ഈ കൃതിക്ക് 2021 ലെ കേന്ദ്ര സാഹിത്യ അക്കാദമിയുടെ ബാലസാഹിത്യകൃതിക്കുള്ള പുരസ്കാരം ലഭിച്ചു. 
## ഇതിവൃത്തം
പ്രളയത്തിൽ നിശ്ചലമായ ചേന്ദമംഗലം ഗ്രാമത്തിന്റെ കൈത്തറി വിപണിയാണ് ഈ നോവലിന്റെ പശ്ചാത്തലം. "എന്റെ ജന്മനാടായ ചേന്ദ
മംഗലത്തിന്റെ അതിജീവനത്തിലൂടെ ചേക്കുട്ടിപ്പാവകൾക്ക്‌ ജീവൻവയ്ക്കുന്നതാണ്‌ നോവലിന്റെ ഇതിവൃത്തം. "അപ്രതീക്ഷിതമായ പ്രളയത്തിൽ ലക്ഷക്കണക്കിന് വിലയുള്ള കൈത്തറി വസ്ത്രങ്ങൾ ഉണങ്ങിപ്പിടിച്ച കറയുമായി ഉപയോഗശൂന്യമായിരുന്നു. അവ തിരഞ്ഞെടുത്തു അണുവിമുക്തമാക്കിയതിനു ശേഷം, പ്രത്യേക രൂപത്തിലുള്ള പാവകളാക്കി മാറ്റി സാമൂഹ്യ പ്രവർത്തകർ ചേക്കുട്ടി പാവകൾ എന്ന പേരിൽ വിപണിയിലെത്തിച്ചിരുന്നു. സാമൂഹിക പ്രവർത്തകയും ഫാഷൻ ഡിസൈനറുമായ ലക്ഷ്മി മേനോനും സുഹൃത്ത് ഗോപിനാഥനുമാണ് ‘ചേക്കുട്ടി’എന്ന ആശയം പ്രാവർത്തികമാക്കിയത്. ചേക്കുട്ടിയെ അതിന്റെ പിറവിയും മഹത്വവും എന്തെന്ന് വിവരിച്ചു കൊണ്ട് തന്നെ, ഒരു ജീവനുള്ള കഥാപാത്രമായി നമ്മുടെ കുട്ടികൾക്ക് മുൻപിൽ അവതരിപ്പിക്കുകയാണ് ഈ നോവലിൽ സേതു.

വിനോദിനിയെന്ന റിട്ടയേർഡ് സ്‌കൂൾ അധ്യാപിക  ചേക്കുട്ടി പാവകളുടെ നിർമ്മാണത്തിൽ ഏർപ്പെട്ടിരിക്കുന്നു. താനുണ്ടാക്കിയ ഒരു പാവക്ക് ജീവൻ നൽകുകയാണ് അവർ. മറ്റു കുട്ടികളെ പോലെ തന്നെ കുറുമ്പും കുസൃതിയും ചിരിയും കരച്ചിലുമൊക്കെ ചിന്നുവെന്ന ചേക്കുട്ടിക്കുണ്ട്. അവൾക്കു കൂട്ടായി, അനിയന്മാരും അനിയത്തിമാരും ഒക്കെയായി നാല് ചേക്കുട്ടിമാർക്കു കൂടി ടീച്ചർ ജന്മം നൽകുന്നു. കല്യാണി എന്ന പ്രായം ചെന്ന പരിചാരികയുടെ ശിക്ഷണത്തിൽ അഞ്ചു ചേക്കുട്ടികൾ വളർന്നു വരുന്നു. സ്‌കൂളിൽ പോയി തുടങ്ങുന്ന ചിന്നു ഒടുവിൽ തന്റെ സ്വത്വം തിരിച്ചറിയുന്നിടത്തു നിന്നു കഥ വഴി മാറുകയാണ്. തന്റെ പേര് ചിന്നുവെന്നല്ല ചേക്കുട്ടി ആണെന്ന് ഉറപ്പിച്ചു പറയുകയും, കഴുകി വൃത്തിയാക്കി നൽകുന്ന ഉടുപ്പിൽ ചേറു കൊണ്ട് അടയാളങ്ങളിടുകയും ചെയ്തു കൊണ്ട് ചിന്നു അഭിമാനത്തോടെ തന്റെ കഥ വെളിപ്പെടുത്തുന്നു. താൻ നിസ്സാരയായ ഒരു പാവയല്ലെന്നും തന്റെ ജന്മം വ്യക്തമായ ലക്ഷ്യങ്ങളോട് കൂടിയതാണെന്നും  ചേക്കുട്ടി തിരിച്ചറിയുന്നു.
## പുസ്കാരങ്ങൾ
* കേന്ദ്ര സാഹിത്യ അക്കാദമിയുടെ ബാലസാഹിത്യകൃതിക്കുള്ള പുരസ്കാരം
## അവലംബം


വർഗ്ഗം:ബാലസാഹിത്യകൃതികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
2022- ലെ ഓഡർ പാരിസ്ഥിതിക ദുരന്തം

2022 ലെ വേനൽക്കാലത്ത്, ഓഡർ നദിയിൽ മത്സ്യം, ബീവറുകൾ, നത്തക്കാ, കൊഞ്ച്, മറ്റ് വന്യജീവികൾ എന്നിവ ഉൾപ്പെടുന്നവയുടെ ഒരു കൂട്ടമരണം സംഭവിച്ചു.

നദിയുടെ പോളിഷ് ഭാഗത്തുനിന്ന് 100 ടണ്ണിലധികവും ജർമ്മൻ ഭാഗങ്ങളിൽ നിന്ന് 35 ടണ്ണും ചത്ത മത്സ്യങ്ങളെ നീക്കം ചെയ്തു . ഇതുമൂലമുണ്ടായ ജലമലിനീകരണം  ആശങ്കയുണ്ടാക്കിയിരുന്നു.

കാരണം വ്യക്തമല്ലെങ്കിലും വേനൽച്ചൂടിന്റെ ഫലങ്ങളും യൂറോപ്യൻ വരൾച്ച മൂലം ജലനിരപ്പ് താഴ്ന്നതും ചൂടും പോഷകമൂലകങ്ങളുടെ അമിതസാന്ദ്രതയും കാരണം ജലത്തിൽ ഓക്സിജന്റെ അളവ് കുറയുന്നതും ഓക്സിഡൈസിംഗ് ഏജന്റിന്റെ പ്രവേശകം മൂലം ഓക്സിജന്റെ അളവ് കുതിച്ചുയരുന്നതും ഈ ദുരന്തത്തിന് കാരണമായിട്ടുണ്ടാവാം. കൂടാതെ മെർക്കുറി, മെസിറ്റിലീൻ, ലവണങ്ങൾ അല്ലെങ്കിൽ മറ്റ് മലിനജലം എന്നിവയുൾപ്പെടെയുള്ള രാസവസ്തുക്കളാലുളള മലിനീകരണവും ആൽഗൽ ബ്ലൂം എന്നറിയപ്പെടുന്ന, പായൽ പെരുകലും ദുരന്തകാരണമായിട്ടുണ്ടാവാം.

പോളിഷ് അധികാരികളുടെ പ്രതികരണം  മന്ദഗതിയിലായിരുന്നു. ഇത് ഒരു അപവാദം ഉണ്ടാക്കുകയും ജല മാനേജ്മെന്റിനും പരിസ്ഥിതി സംരക്ഷണത്തിനും ഉത്തരവാദികളായ ഉദ്യോഗസ്ഥരെ പിരിച്ചുവിടുന്നതിനും കാരണമായി. സാധ്യമായ കുറ്റക്കാരെക്കുറിച്ചുള്ള വിവരങ്ങൾക്ക് ഒരു ദശലക്ഷം złoty (ഏകദേശം USD 210,000 അല്ലെങ്കിൽ 2022 ഓഗസ്റ്റ് വരെ 210,000 EUR) പ്രതിഫലം വാഗ്ദാനം ചെയ്തു.
## അവലംബം

## പുറംകണ്ണികൾ

* 
* Summary including timeline and a map related to the event (Polish)

വർഗ്ഗം:2022-ലെ ദുരന്തങ്ങൾ
യുവ പുരസ്കാരം

**സാഹിത്യ അക്കാദമി യുവ പുരസ്‌കാർ** എന്നും അറിയപ്പെടുന്ന **യുവ പുരസ്‌കാരം** (ഹിന്ദി : युवा पुरस्कार), ഇന്ത്യയിലെ സാഹിത്യ അക്കാദമി നൽകി വരുന്ന ഒരു സാഹിത്യ ബഹുമതിയാണ്. ഇന്ത്യയിലെ ഇരുപത്തിനാല് പ്രധാന ഭാഷകളിൽ നിന്നുള്ള കൃതികളിൽ മികച്ച കൃതികൾ രചിച്ച യുവ എഴുത്തുകാർക്ക് വർഷം തോറും ഈ പുരസ്കാരം നൽകിവരുന്നു. യുവ എഴുത്തുകാരെ പ്രോത്സാഹിപ്പിക്കാൻ ലക്ഷ്യമിട്ട് 2011-ൽ ആരംഭിച്ച യുവ പുരസ്‌കാരത്തിന് 35 വയസ്സിന് താഴെയുള്ള യുവ എഴുത്തുകാരെയാണ് പരിഗണിക്കുന്നത്. 50,000 രൂപയും ചെമ്പ് ഫലകവും അടങ്ങുന്നതാണ് അവാർഡ്. 

## മലയാളത്തിൽ പുരസ്കാരം ലഭിച്ചിട്ടുള്ളവർ
ഇനിപ്പറയുന്നവരാണ് മലയാളത്തിൽ യുവ പുരസ്കാരം ലഭിച്ചിട്ടുള്ളവർ:

## അവലംബം

വർഗ്ഗം:കേന്ദ്ര സാഹിത്യ അക്കാദമി
വർഗ്ഗം:ഇന്ത്യൻ സാഹിത്യപുരസ്കാരങ്ങൾ
ലോവർ കുട്ടനാട്

ആലപ്പുഴ ജില്ലയിലെ കുട്ടനാട് താലൂക്കിൽ പെടുന്ന വേമ്പനാട് കായലിനോട് ചേർന്ന് പ്രദേശങ്ങളാണ് **ലോവർ കുട്ടനാട്**. വേമ്പനാട് കായലിനെ ചുറ്റി കിടക്കുന്ന പുഴകളും തോടുകളും പാടശേഖരങ്ങളും നിറഞ്ഞുനിൽക്കുന്ന ഒരു പ്രത്യേക ഭൂപ്രകൃതിയാണ് കുട്ടനാട്. സമുദ്രനിരപ്പിൽ നിന്നും ഒന്നര മീറ്റർ വരെ താഴെയാണ് കുട്ടനാട് സ്ഥിതി ചെയ്യുന്നത്. ആലപ്പുഴ, പത്തനംതിട്ട,കോട്ടയം ജില്ലകളിലായിട്ടാണ് ഈ ഭൂപ്രകൃതിയിലുള്ള പ്രദേശം കാണപ്പെടുന്നത്. വേമ്പനാട് കായലിനോട് ഏറ്റവും ചേർന്നു നിൽക്കുന്നതും താണതുമായത് ആലപ്പുഴ ജില്ലയിലെ ചില പ്രദേശങ്ങളാണ് ഇതിൽ ഉൾപ്പെടുന്നത്. 

## അവലംബം
ഒണ്ടിവീരൻ പകിട

**ഒണ്ടിവീരൻ പകിട** (അല്ലെങ്കിൽ **ഒണ്ടി വീരൻ** ) (മരണം 20 ഓഗസ്റ്റ് 1771)  തമിഴ്നാട്ടിൽ ബ്രിട്ടീഷ് ഈസ്റ്റ് ഇന്ത്യാ കമ്പനിക്കെതിരെ പോരാടിയ ഒരു ഇന്ത്യൻ പോരാളിയായിരുന്നു. അദ്ദേഹത്തിന്റെ യുദ്ധനൈപുണ്യം മൂലം ഒണ്ടിവീരൻ പകിട എന്നൊരു വിളിപ്പേരും അദ്ദേഹത്തിന് ലഭിച്ചിരുന്നു. മഹാവീരൻ എന്നർത്ഥം വരുന്ന മാവീരൻ എന്ന വിശേഷണം നൽകിയും അദ്ദേഹത്തെ വിളിക്കുന്നുണ്ട്.

അരുന്തതിയാർ സമുദായത്തിൽ ജനിച്ച ഒണ്ടിവീരൻ തിരുനെൽവേലിയിലെ രാജാവായിരുന്ന പുലിത്തേവന്റെ പടത്തലവനായിരുന്നു. തിരുനെൽവേലി ജില്ലയിൽ അദ്ദേഹത്തിന് സ്മാരകം പണിയാൻ അരുന്തതിയാരുടെ സമ്മർദം തമിഴ്നാട് സർക്കാരിനെ നയിച്ചു. ഒരു സ്മാരകം നേടാനുള്ള സമൂഹത്തിന്റെ ശ്രമങ്ങളിൽ പൊതു പ്രതിഷേധങ്ങളും ഉൾപ്പെടുന്നു.  സ്മാരകത്തിന് തറക്കല്ലിട്ടത് 2011ലാണ്  .== യുദ്ധവീരൻ ==
1755 ഇൽ ഈസ്റ്റ് ഇന്ത്യ കമ്പനിയിൽ നിന്നും ഇരുപതിനായിരം രൂപ വാങ്ങി ആർക്കോട്ട് നവാബ് തമിഴ്‌നാട്ടിലെ രാജാക്കന്മാരിൽ നിന്നും കപ്പം പിരിക്കാൻ ഈസ്റ്റ് ഇന്ത്യ കമ്പനിയെ അനുവദിച്ചു. ഇതേ തുടർന്ന് ഈസ്റ്റ് ഇന്ത്യ കമ്പനിയുടെ വമ്പൻ സൈനീക വ്യൂഹം തമിഴ്‌നാട്ടിലെ തെന്മലയിൽ
തമ്പടിച്ചു. എന്നാൽ തിരുനെൽവേലിയിലെ രാജാവായിരുന്ന പുലിത്തേവൻ കപ്പം കൊടുക്കാൻ വിസമ്മതിച്ചു. ബ്രിട്ടീഷ് സൈനീകത്താവളത്തിൽ സൂക്ഷിച്ചിട്ടുള്ള ആർക്കോട്ട് നവാബിന്റെ വാൾ, കുതിര, പെരുമ്പറ എന്നിവ കയ്യടക്കാൻ സാധിച്ചാൽ പുലിത്തേവൻ കപ്പം നൽകേണ്ടതില്ല എന്ന് ബ്രിട്ടീഷ് സൈന്യാധിപൻ ഒരു സന്ദേശം അയച്ചു. വെല്ലുവിളി സ്വീകരിച്ച പുലിത്തേവനും കൂട്ടരും ബ്രിട്ടീഷ് സൈനീക താവളം ആക്രമിച്ച് ഇവ മൂന്നും സ്വന്തമാക്കിയെന്നു മാത്രമല്ല, ആയുധങ്ങൾ നഷ്ടപ്പെട്ട അവർക്ക് ആ താവളം പോലും നഷ്ടപ്പെട്ടു. എന്നാൽ ഈ തോൽവി പുലിത്തേവനോടും അദ്ദേഹത്തിന്റെ പടത്തലവനായ ഒണ്ടിവീരനോടും ബ്രിട്ടീഷ് ഭരണകൂടത്തിന് പകയുണ്ടാകാൻ കാരണമാവുകയും തമ്മിൽ യുദ്ധങ്ങൾ ഉടലെടുക്കുകയും ചെയ്തു. പിന്നീട് ഇരുസേനകളും തമ്മിൽ പതിനൊന്നു തവണ ഏറ്റുമുട്ടിയെങ്കിലും ബ്രിട്ടീഷ് സേനയ്ക്ക് വിജയിക്കാനായില്ല.  തുടർച്ചയായ യുദ്ധങ്ങളും മുറിവുകളും ഒണ്ടിവീരന്റെ ആരോഗ്യം ക്ഷയിപ്പിച്ചു. പതിനൊന്നാമത്തെ യുദ്ധത്തിൽ അദ്ദേഹം കൊല്ലപ്പെട്ടു 
## സ്മാരകം
2000-ത്തിന്റെ മധ്യത്തിൽ, തമിഴ്‌നാട്ടിലെ ദലിത് സമൂഹം ഒണ്ടിവീരന് സ്മാരകം സ്ഥാപിക്കാൻ സർക്കാരിന് നിവേദനം നൽകി. 2011ൽ ഇൻഫർമേഷൻ ആൻഡ് പബ്ലിക് റിലേഷൻസ് മന്ത്രി പരിതി ഇളംവഴുതിയാണ് സ്മാരകത്തിന് (സർക്കാരിന് 49 ലക്ഷം രൂപ ചെലവ് വന്നത്) തറക്കല്ലിട്ടത്.
## സ്മരണിക തപാൽ സ്റ്റാമ്പ്
20.08.2022-ന് ഒണ്ടിവീരന്റെ സ്മരണക്കായി 5 രൂപ മൂല്യമുള്ള ഒരു സ്മരണിക തപാൽ സ്റ്റാമ്പ് ഇന്ത്യാ പോസ്റ്റ് പുറത്തിറക്കി. 

## റഫറൻസുകൾ

വർഗ്ഗം:1771-ൽ മരിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ